****

**Provedbeni program Općine Dubravica za razdoblje 2025. – 2029. godine**

**Općina Dubravica**

**Rujan 2025.**

 Provedbeni program Općine Dubravica za razdoblje 2025. – 2029. godine

 

 **REPUBLIKA HRVATSKA**

 **ZAGREBAČKA ŽUPANIJA**

 **OPĆINA DUBRAVICA**

 **Općinski načelnik**

KLASA:024-07/25-01/6

URBROJ:238-40-01-25-8

Dubravica, 11.09.2025.

Općinski načelnik

Marin Štritof

(Potpis i pečat)

**SADRŽAJ**

[**1.** **UVOD** 4](#_Toc208488837)

[**1.1.** **DJELOKRUG RADA** 4](#_Toc208488838)

[**1.2.** **VIZIJA** 5](#_Toc208488839)

[**1.3.** **MISIJA** 6](#_Toc208488840)

[**1.4.** **ORGANIZACIJSKA STRUKTURA UPRAVNIH TIJELA JLS** 6](#_Toc208488841)

[**2.** **OPIS KRATKOROČNIH RAZVOJNIH IZAZOVA I POTENCIJALA U SAMOUPRAVNOM PODRUČJU JLP(R)S** 8](#_Toc208488842)

[**2.1.** **SWOT analiza** 8](#_Toc208488843)

[**2.2.** **GOSPODARSTVO** 11](#_Toc208488844)

[**2.3.** **POLJOPRIVREDA** 12](#_Toc208488845)

[**2.4.** **TURIZAM** 14](#_Toc208488846)

[**2.5.** **PROMETNA I KOMUNALNA INFRASTRUKTURA** 16](#_Toc208488847)

[**2.6.** **PROMET** 16](#_Toc208488848)

[**2.7.** **POŠTA I TELEKOMUNIKACIJE** 17](#_Toc208488849)

[**2.8.** **ELEKTROOPSKRBA I JAVNA RASVJETA** 18](#_Toc208488850)

[**2.9.** **PLINOOPSKRBA** 18](#_Toc208488851)

[**2.10.** **VODOOPSKRBA I ODVODNJA** 19](#_Toc208488852)

[**2.11.** **GOSPODARENJE OTPADOM** 20](#_Toc208488853)

[**2.12.** **GROBLJA** 21](#_Toc208488854)

[**2.13.** **DRUŠTVENE DJELATNOSTI I INFRASTRUKTURA** 21](#_Toc208488855)

[**2.14.** **ODGOJ I OBRAZOVANJE** 21](#_Toc208488856)

[**2.15.** **ZDRAVSTVO I SOCIJALNA SKRB** 22](#_Toc208488857)

[**2.16.** **DRUŠTVENA INFRASTRUKTURA** 23](#_Toc208488858)

[**2.17.** **CIVILNO DRUŠTVO** 24](#_Toc208488859)

[**2.18.** **PRIRODNA I KULTURNA BAŠTINA** 25](#_Toc208488860)

[**3.DOPRINOS PROVEDBI CILJEVA I PRIORITETA IZ POVEZANIH AKATA STRATEŠKOG PLANIRANJA** 29](#_Toc208488861)

[**3.1.** **EKONOMSKI RAST I RAZVOJ I OTVARANJE RADNIH MJESTA** 30](#_Toc208488862)

[**3.2.** **UNAPRJEĐENJE INFRASTRUKTURE I ZAŠTITE OKOLIŠA** 31](#_Toc208488863)

[**3.3.** **RAZVOJ LJUDSKIH POTENCIJALA I POBOLJŠANJE KVALITETE ŽIVOTA** 33](#_Toc208488864)

[**4.POPIS MJERA S OPISOM, KLJUČNIM AKTIVNOSTIMA I POKAZATELJIMA REZULTATA** 37](#_Toc208488865)

[**4.1.** **EKONOMSKI RAST I RAZVOJ TE OTVARANJE NOVIH RADNIH MJESTA** 37](#_Toc208488866)

[**4.2.** **MJERE ZA UNAPRJEĐENJE INFRASTRUKTURE I ZAŠTITE OKOLIŠA** 38](#_Toc208488867)

[**4.3.** **MJERE ZA RAZVOJ LJUDSKIH POTENCIJALA I POBOLJŠANJE KVALITETE ŽIVOTA** 42](#_Toc208488868)

[**5.** **DOPRINOS MJERA CILJEVIMA UN – OVOG PROGRAMA ZA ODRŽIVI RAZVOJ DO 2030. GODINE** 47](#_Toc208488869)

[**6.** **OKVIR ZA PRAĆENJE I IZVJEŠTAVANJE O PROVEDBU PROGRAMA** 49](#_Toc208488870)

**PREDGOVOR**

Sukladno zakonu o sustavu strateškog planiranja i upravljanja razvojem Republike Hrvatske („Narodne novine“, br. 123/17, 151/22), jedinice lokalne samouprave izrađuju i donose Provedbene programe. U provedbenom programu razrađene su mjere koje doprinose provedbi ciljeva iz Plana razvoja Zagrebačke županije, kojoj teritorijalno pripada Općina Dubravica, a samim time doprinosi i ostvarenju Programa Vlade Republike Hrvatske (RH), te drugih hijerarhijski nadređenih akata strateškog planiranja.

Provedbeni program Općine Dubravica donosi se za vrijeme trajanja mandata izvršnog tijela jedinice lokalne samouprave i vrijedi za taj mandat. Izvršno tijelo, općinski načelnik, jedinice lokalne samouprave donosi Provedbeni program do kraja godine paralelno s donošenjem proračuna. Provedbeni program Općine Dubravica će se prema potrebi revidirati na godišnjoj razini. Općina Dubravica podnosi godišnja izvješća putem regionalnog koordinatora (Koordinacijsko tijelo) o izvršenju Provedbenog programa.

U programu Vlade Republike Hrvatske kao jedno od temeljnih polazišta navodi se ravnomjeran razvoj svih krajeva Hrvatske. Kako bi se taj cilj ostvario , politike regionalnog razvoja pa tako i lokalne politike, moraju biti politike ulaganja u budućnost, kroz poticanje stvaranja radnih mjesta, konkurentnosti, gospodarskog rasta i održivog razvoja. Za ostvarenje prethodno navedenih ciljeva putem definiranih politika, Općina Dubravica mora definirati mjere kojima će doprinijeti ispunjenju istih.

Zadatak politike razvoja jedinice lokalne samouprave odnosno Općine Dubravica je pridonijeti ukupnom regionalnom, a samim time i nacionalnom rastu i razvoju, stvaranje preduvjeta koji će smanjiti društvene i gospodarske razvojne nejednakosti među regijama te omogućiti svim područjima da postanu konkurentna. Ovim strateškim dokumentom Općina Dubravica definira svoju viziju zajednice koja svom stanovništvu pruža visoku kvalitetu življenja temeljenu na održivom razvoju, razvijenom gospodarstvu te bogatoj turističkoj ponudi koja se očituje kroz lovstvo, te aktivnosti u prirodi, kulturnoj i povijesnoj baštini.

U skladu sa navedenim, Općina Dubravica će u razdoblju od 2025. – 2029. usmjeriti svoje djelovanje na provedbu mjera u okviru 3 prioriteta odnosno strateška cilja.

Učinkovitom provedbom mjera planiranih ovim Provedbenim programom Općina će dati značajan doprinos ostvarenju ciljeva iz razvojnih akata Zagrebačke županije. Na putu do ostvarenja postavljenih ciljeva dolazit će do raznih izazova i prepreka, no suradnjom općinske uprave i stručnih službi, gospodarstvenika, javnih institucija, organizacija civilnog društva, stručnjaka i lokalnog stanovništva ostvarit će se većina ili svi planirani projekti navedeni u Provedbenom programu, čime će se osigurati kvalitetan život stanovnicima Općine Dubravica. Provedbeni program se donosi za razdoblje od 2025. – 2029. godine i vrijedi za mandatno razdoblje čelnika jedinice lokalne samouprave.

Sukladno tome, Općina Dubravica u razdoblju 2025.-2029. svoje djelovanje usmjerit će na provedbu mjera u okviru tri prioriteta:

1. Ekonomski rast i razvoj te otvaranje novih radnih mjesta
2. Unaprjeđenje infrastrukture i zaštite okoliša
3. Razvoj ljudskih potencijala i poboljšanje kvalitete života

Učinkovitom provedbom mjera planiranih ovim Provedbenim programom Općina Dubravica će dati značajan doprinos ostvarenju ciljeva iz Nacionalne razvojne strategije do 2030. godine, a uskladit će se s Planom razvoja Zagrebačke županije za period od 2021. – 2027.

# **UVOD**

## **DJELOKRUG RADA**

Općina je samostalna u odlučivanju u poslovima iz samoupravnog djelovanja u skladu s Ustavom Republike Hrvatske i zakonom, te podliježe samo nadzoru zakonitosti rada i akata tijela Općine.

Općina u samoupravnom djelokrugu obavlja poslove od lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

* Uređenje naselja i stanovanja
* Prostorno urbanističko planiranje
* Komunalno gospodarstvo
* Brigu o djeci
* Socijalnu skrb
* Primarnu zaštitu
* Odgoj i osnovno obrazovanje
* Kulturu, tjelesnu kulturu i šport
* Zaštitu potrošača
* Zaštitu i unapređenje prirodnog okoliša
* Protupožarnu i civilnu zaštitu
* Promet na svom području
* Te ostale poslove sukladno posebnim zakonima

Općina obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti. Sadržaj i način obavljanja poslova iz samoupravnog djelokruga detaljnije se uređuje odlukama Općinskog vijeća i općinskog načelnika u skladu sa Zakonom i Statutom.

Općina može obavljanje pojedinih poslova organizirati zajednički, osobito u svrhu pripreme projekata za povlačenje novčanih sredstava iz fondova Europske unije, s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova u skladu s posebnim zakonom.

Općinsko vijeće može pojedine poslove iz samoupravnog djelokruga, čije je obavljanje od šireg interesa za građane na području više jedinica lokalne samouprave, posebnom odlukom prenijeti na županiju. Općinsko vijeće može pojedine poslove iz samoupravnog djelokruga Općine posebnom odlukom prenijeti na mjesnu samoupravu.

##  **VIZIJA**

Vizija predstavlja opis željenog stanja u budućnosti općine Dubravica. Vizija se zasniva na rezultatima analize postojećeg stanja, SWOT analize te idejama Radne grupe za izradu Strategije o njihovom viđenju budućeg razvoja Općine kroz narednih pet godina. Ona obuhvaća sva prioritetna područja djelovanja i sadrži sve relevantne vrijednosti koje zajednica priznaje kao komparativne prednosti i mogućnosti koje je potrebno iskoristiti na putu ostvarivanja lokalnog razvoja.

Uspješna vizija ima značajke realnosti i koherentnosti, kroz koju se jasno utvrđuju glavni strateški ciljevi i očekivani rezultati strategije. Sadrži težnje prema kojima bi se razvoj općine Dubravica u razdoblju od 2025. do 2029. godine trebao kretati. Predstavlja put usmjeren na poticanje gospodarstva, razvoj javne infrastrukture, zaštitu okoliša i razvoj ljudskih potencijala.

Općina Dubravica kao perspektivno i privlačno područje, jedinstvene i očuvane kulturne i prirodne baštine, visoko razvijene i raznolike turističke ponude i visokog životnog standarda, koje osigurava poticajno okruženje za gospodarstvo, kvalitetan obiteljski život, obrazovanje i rad svih stanovnika Općine.

##  **MISIJA**

Misija Općine Dubravica je kvalitetna suradnja sa stanovnicima Općine, uvažavanje njihovih prijedloga te provođenje istih u djelo pri čemu će procese provedbe transparentno prikazivati. Općina Dubravica osigurat će ključna partnerstva za definiranje i realizaciju svih mjera razvoja radi stvarnog napretka u kvaliteti života i rada u Općini. Općinska uprava će efikasno, pravodobno, transparentno i kvalitetno izvršavati funkcije i zadatke sukladno Zakonu o lokalnoj i područnoj (regionalnoj) samoupravi te će svojim djelovanjem uvijek biti u službi svojih građana omogućavajući im participiranje u odlučivanju, a odgovornim upravljanjem javnim dobrima i nadasve pravodobnim, objektivnim i transparentnim informiranjem i ostalim svojim aktivnostima raditi na unapređenju kvalitete života i rada.

Ovaj Provedbeni program donosi se za razdoblje od 2025. – 2029. godine i vrijedi za mandatno razdoblje čelnika tijela.

## **ORGANIZACIJSKA STRUKTURA UPRAVNIH TIJELA JLS**

**Proračunski korisnici i trgovačka društva u vlasništvu Općine Dubravica**

Proračunski korisnici:

Općina Dubravica nema proračunskih korisnika

Trgovačka društva u suvlasništvu Općine:

Zaprešić d.o.o.

Evidencijske djelatnosti:

* Vođenje razvnojnih programa vodoopskrbe, odvodnje i zbrinjavanja otpada
* Izgradnja objekata komunalne infrastrukture
* Izgradnja i uređenje prometnica, nogostupa, parkova, igrališta, gradskog groblja, tržnica te ostalih objekata
* Obavljanje komunalnih usluga

# **OPIS KRATKOROČNIH RAZVOJNIH IZAZOVA I POTENCIJALA U SAMOUPRAVNOM PODRUČJU JLP(R)S**

Za ocjenu stanja razvoja korišteni su i relevantni pokazatelji prikupljeni od mjerodavnih institucija i ustanova (DZS, HGK, HZZ, HOK). Na temelju analize, odnosno pregleda stanja, identificirani su trendovi i razvojni problemi Općine Dubravica u navedenim područjima. Aktivnim sudjelovanjem temeljenim na partnerskom pristupu postupno su se izdvajale unutarnje snage i slabosti te vanjske prilike i prijetnje koje imaju značajan utjecaj na razvoj Općine. SWOT analiza ilustrirala je snage i slabosti povezane s resursima i rezultatima analize stanja te prilike i prijetnje povezane s vanjskim utjecajem okruženja.

## **SWOT analiza**

|  |  |
| --- | --- |
| SNAGE | SLABOSTI |
| * Blizina većih gradskih i turističkih središta – Grad Zagreb, blizina granice s Republikom Slovenije
* Povoljan geoprometni položaj
* Aktivnost 57 poslovnih subjekata (poduzetnici i obrtnici) registriranih na području Općine Blizina zagrebačkog tržišta
* Tradicija poduzetništva i obrtništva
* Aktivnost 181 poljoprivrednog gospodarstva Kvalitetno poljoprivredno i šumsko zemljište Bogatstvo šumskih površina
* Raspoloživost velikih poljoprivrednih površina
* Nezagađeno poljoprivredno zemljište pogodno za razvoj ekološke poljoprivrede
* Lovno i ribolovno područje s raznovrsnim fondom divljači i riba
* Bogata prirodna i kulturna baština – resursi za razvijanje turizma
* Turistički prepoznatljive manifestacije Sudjelovanje u projektu Cikloturističke rute Zagrebačke županije
* Članstvo u Turističkom klasteru po Sutli i Žumberku
* Zaštićeni botanički rezervat cret Dubravica Očuvan okoliš i prirodni resursi
* Dobra prometna povezanost unutar područja Općine
* Izgrađena infrastrukturna mreža (električna, telekomunikacijska, plinska, vodovodna)
* Kontinuirano ulaganje u prometnu infrastrukturu
* Kontinuirano ulaganje u vodovod i sustav odvodnje
* Izrađen Plan gospodarenja otpadom
* Organizirano prikupljanje i odvoz komunalnog otpada
* Reciklažno dvorište, mobilno reciklažno dvorište i zeleni otoci na području Općine
* Ekološki očuvan prostor
* Realizacija projekata zaštite i obnove javnih objekata s ciljem smanjenja troškova energije i energetske efikasnosti
* Modernizirana i ekološki prihvatljiva javna rasvjeta
* Projekti proširenja groblja na području Općine
* Dostupnost i dobra kvaliteta odgojno-obrazovne infrastrukture
* Kontinuirana ulaganja u objekte predškolskog i osnovnoškolskog obrazovanja
* Dostupnost ambulante na području Općine koja obuhvaća ambulantu primarne zdravstvene zaštite i stomatološku ambulantu
* Dostupnost ljekarne na području Općine
* Dostupnost veterinarske ambulante na području Općine
* Ulaganja u izgradnju dječjih igrališta i poticanje zdravih životnih stilova djece i mladih
* Aktivnost udruga koje svojim djelovanjem pokrivaju široki spektar društvenog života
* Podrška Općine udrugama i njihovim aktivnostima
* Postojanje Lovačkog doma LD Vidra Dubravica i aktivnosti lovačkog društva
 | * Nedostatak inovativnosti u poduzetništvu
* Nedovoljna informiranost poduzetnika i obrtnika o mogućnostima korištenja vanjskih izvora financiranja
* Nedovoljna informiranost i znanje lokalnih OPG-a mogućnostima i korištenju EU fondova za unapređenje proizvodnje
* Potreba edukacije i savjetovanja poljoprivrednih proizvođača
* Rascjepkanost poljoprivrednog zemljišta
* Nedovoljna iskorištenost potencijala za razvoj ekološke poljoprivrede
* Neorganiziranost i nedovoljna povezanost poljoprivrednih proizvođača
* Nedostatnost vlastitih izvora financiranja za nova ulaganja/projekte
* Nedovoljna valorizacija i promocija kulturne i prirodne baštine u turističke svrhe
* Manjak smještajnih kapaciteta
* Nedovoljno izgrađena turistička infrastruktura i nedovoljno razvijene turističke usluge u blizini izvorišta i u prirodi
* Nezadovoljavajuće stanje pojedinih županijskih, lokalnih i nerazvrstanih cesta
* Nedostatak financijskih sredstava za veća ulaganja u infrastrukturu
* Potreba ulaganja u izgradnju/rekonstrukciju nogostupa i biciklističkih staza
* Nedostatak pojedinih oblika komunalne infrastrukture u pojedinim dijelovima općine
* Nedovoljno izgrađen sustav odvodnje i vodovoda
* Potreba uređenja i proširenja postojećih groblja i popratne infrastrukture
* Energetski neučinkoviti javni objekti
* Nedovoljno informirano i educirano stanovništvo o mogućnostima korištenja OIE
* Nedostatno poznavanje i razvijena svijest o očuvanju i održivom korištenju biološke i krajobrazne raznolikosti područja
* Nedovoljni kapaciteti sportsko-rekreacijskih zona
* Potreba kontinuiranog ulaganja u objekte društvenih i vatrogasnih domova
* Dotrajala dodatna oprema u školama i drugim obrazovnim ustanovama
* Potreba kontinuiranog ulaganja u izgradnju i obnovu odgojnoobrazovne infrastrukture
* Nedostatak domova za stare i nemoćne
* Nedovoljna osviještenost stanovništva prema socijalno isključenim skupinama društva
* Ograničena financijska sredstva udruga i njihova Nedovoljna informiranost udruga o načinima korištenja nacionalnih i EU sredstava za financiranje projekata
* Nepostojanje plana i mjera za upravljanje kulturnim dobrima visnost o općinskom proračunu
 |
| PRILIKE  | **PRIJETNJE** |
| * Mogućnost korištenja strukturnih fondova za poticanje i jačanje malog i srednjeg poduzetništva
* Razvoj postojećih i uvođenje novih programa potpore poduzetnicima
* Jače aktivnosti marketinga za privlačenje novih investicija
* Potencijal razvoja projekata prekogranične suradnje s obzirom na blizinu Republike Slovenije
* Potencijal razvoja ekološke poljoprivrede
* Promicanje uporabe novih tehnologija u poljoprivrednoj proizvodnji
* Mogućnost povezivanja OPG-ova i turizma
* Mogućnost korištenja ESI fondova i nacionalnih programa za razvoj i unaprjeđenje turizma
* Mogućnost razvoja ruralnog turizma
* Jače korištenje nacionalnih i EU izvora financiranja za realizaciju infrastrukturnih projekta
* Mogućnost financiranja projektnotehničke dokumentacije i izgradnje nerazvrstanih cesta s popratnim sadržajima kroz Program ruralnog razvoja
* Mogućnost financiranja razvoja komunalne infrastrukture kroz Operativni program Konkurentnost i kohezija
* Edukacija i jačanje svijesti stanovnika o potrebama i mogućnostima zaštite okoliša
* Korištenje ESI fondova i programa te drugih inozemnih i nacionalnih financijskih izvora za pripremu i provedbu projekata iz područja okoliša
* Unaprjeđivanje energetske učinkovitosti i efikasnosti
* Korištenje vanjskih izvora financiranja za obnovu, izgradnju i rekonstrukciju javne i društvene infrastrukture
* Inicijative udruga u kreiranju društvenih i zabavnih sadržaja
* Mogućnost utjecanja udruga na rješavanje problema u zajednici – aktivno sudjelovanje u razvoju lokalne zajednice
* Educiranje udruga o mogućnostima korištenja vanjskih izvora financiranja te o izradi projektnih prijedloga
* Jača suradnja udruga s javnim sektorom i udruga međusobno
* Povezivanje s drugim jedinicama lokalne samouprave u okruženju (prekogranično i na razini RH) u domeni kulture, sporta i razvoja civilnog društva
 | * Kriza i recesija globalnog gospodarstva
* Nepostojanje komunalne infrastrukture za razvoj poduzetništva
* Postojanje neriješenih imovinskopravnih odnosa
* Nedovoljan broj investitora
* Odljev stručnih i visokoobrazovanih kadrova u veće gospodarske centre
* Visoki kriteriji za ostvarivanje poticaja u poljoprivredi kojima poljoprivrednici ne mogu udovoljiti
* Stagnacija gospodarskih aktivnosti na području Općine
* Izostajanje investicijskih turističkih projekta uslijed neriješenih imovinsko-pravnih odnosa i visokih troškova investicije
* Elementarne nepogode
* Nedovoljno financijskih sredstava za izgradnju i unaprjeđenje prometne infrastrukture
* Neriješeni imovinsko pravni odnosi
* Usporenost državne administracije u ishođenju tehničkih dozvola za infrastrukturne projekte
* Štetni utjecaj na okoliš zbog dugotrajno neadekvatne kanalizacijske mreže
* Visoki troškovi izgradnje i rekonstrukcije komunalne infrastrukture
* Nedovoljno razvijena svijest o važnosti ulaganja u zaštitu okoliša
* Nekontrolirano korištenje prirodnih resursa
* Sve veće potrebe socijalne skrbi u suvremenom društvu
* Ograničena sredstva iz proračuna i primjena propisa može dovesti do snižavanja standarda primarne zdravstvene zaštite
* Ograničena sredstva iz proračuna za poboljšanje uvjeta i rada u obrazovnim ustanovama
* Nedovoljna ulaganja u suvremenu zdravstvenu opremu
* Gašenje udruga zbog nedostatka financijskih sredstava
* Nedostatak sredstava za izgradnju, restauraciju i održavanje zgrada i programa u kulturi
* Nedostatak volontera
* Izostanak potpore lokalne zajednice udrugama
* Nedostatak adekvatno opremljenih sportsko – rekreativnih prostora
 |

## **GOSPODARSTVO**

Poduzetništvo i obrtništvo

Gospodarstvo je ključni segment jedne zajednice o čijoj razvijenosti ovisi zaposlenost i socijalni standard stanovništva, te su razvoj i održivi rast gospodarstva jedan od prioriteta svake politike, kako nacionalne i regionalne, tako i lokalne.

Prema podacima iz digitalne komore, na području Općine Dubravica posluje ukupno 30 poduzeća, od čega jedno dioničko društvo, 23 društva s ograničenom odgovornošću te 6 jednostavnih društava s ograničenom odgovornošću.

Gospodarske aktivnosti na području Općine Dubravica nekada su bile isključivo temeljene na poljoprivrednim djelatnostima, posebice tijekom 1970.-ih godina kada poljoprivreda na ovom području doživljava procvat, dok se u novije vrijeme stanovništvo okreće drugim djelatnostima.

Prema podacima, prevladavaju manji obiteljski obrti. Sukladno podacima iz Obrtnog registra, na području Općine Dubravica djeluje 19 obrta. Prema gospodarskim djelatnostima, trećina poslovnih subjekata na području Općine registrirana je za djelatnost trgovina na veliko i na malo, popravak motornih vozila i motocikala, a zatim slijede prerađivačka industrija i građevinarstvo.

Općina Dubravica kontinuirano radi na osiguranju kvalitetne poduzetničke infrastrukture, što obuhvaća ulaganja u opremanje poduzetničkih zona te razvoj poduzetničkih potpornih institucija. Poduzetničke zone Općine Dubravica:

* Poduzetnička zona Prosinec
* Poduzetnička zona Vučilčevo

Poduzetničke zone definirane su kao infrastrukturno opremljena područja određena prostornim planovima, namijenjena obavljanju određenih vrsta poduzetničkih, odnosno gospodarskih aktivnosti. Osnovna karakteristika poduzetničkih zona je zajedničko korištenje infrastrukturno opremljenog i organiziranog prostora od strane poduzetnika kojima se poslovanjem unutar poduzetničke zone omogućuje racionalizacija poslovanja i korištenje raspoloživih resursa poduzetničke zone s ostalim korisnicima poduzetničke zone. Lokacija zona definirana je na području naselja Prosinec i Vučilčevo zbog dobre prometne povezanosti, te što na navedenim lokacijama postoji mogućnost širenja površine zona u budućnosti. Kao najveći problem daljnjeg razvoja nameću se neriješeni vlasnički odnosi na predmetnom zemljištu, koje je u potpunosti u privatnom vlasništvu.

## **POLJOPRIVREDA**

Općina Dubravica pripada ruralnim dijelovima Zagrebačke županije i samim time potencijal za razvoj poljoprivrednih djelatnosti je velik. Po tradiciji seoskog prostora, gotovo svako domaćinstvo bilo je vezano za neku vrstu bavljenja poljoprivredom. U posljednjih nekoliko godina trend opadanja poljoprivredne proizvodnje, pogotovo stočarske, dolazi do velikog izražaja.

Potencijali razvoja i obnavljanja poljoprivredne proizvodnje postoje, ali moraju se stvoriti preduvjeti i osigurati plasman robe jer današnje stanovništvo sve više odustaje od poljoprivredne proizvodnje.

Broj ARKOD parcela prema površinama na području Općine iznosi 2039, a ukupna površina koju zauzimaju iznosi 952,22 ha. U Općini Dubravica je registriran 171 OPG.

|  |  |  |  |
| --- | --- | --- | --- |
| NASELJE | BROJ OPG | BROJ ARKOD PARCELA | POVRŠINA (ha) |
| Bobovec Rozganski | 44 | 459 | 254,93 |
| Donji Čemehovec | 5 | 59 | 15,83 |
| Dubravica | 17 | 208 | 106,97 |
| Kraj Gornji | 2 | 57 | 24,03 |
| Kraj Gornji Dubravički | 18 | 129 | 39,14 |
| Lugarski Breg | 14 | 125 | 38,06 |
| Lukavec Sutlanski | 15 | 191 | 80,67 |
| Pologi | 6 | 101 | 42,42 |
| Prosinec | 13 | 169 | 64,28 |
| Rozga | 18 | 298 | 186,37 |
| Vučilčevo | 19 | 243 | 99,52 |
| UKUPNO | **171** | **2.039** | **952,22** |

*Tablica 1: Prikaz podataka iz ARKOD baze na dan 31.12.2024.*

## **TURIZAM**

Područje Općine Dubravica obiluje mnogim turističkim potencijalima te najznačajniji resurs u razvijanju turističke ponude imaju krajobrazne i prirodne vrijednosti i posebnosti koje uključuju i kulturno – povijesnu baštinu.

2011. godine osnovana je Turistička zajednica „Savsko sutlanska dolina i brigi“ koja obuhvaća 4 Općine:

* Dubravica
* Marija Gorica
* Brdovec
* Pušća

Značajan dio šumskog zemljišta na području Općine Dubravica ima funkciju lovišta. Prostor općine dio je lovišta br. I/106 Dubravica kojim gospodari Lovačko društvo „Vidra“ Dubravica. Lovište se prostire na području općine Marija Gorica i Dubravica.

Na prisojnim stranama brežuljaka karakteristični su vinogradi, koji s klijentima čine bitnu i prepoznatljivu sliku ovog krajolika te predstavljaju bazu za razvoj vinskih cesta.

Cret Dubravica kao i svi drugi poznati acidofilni cretovi u Hrvatskoj (osim creta Trstenik u Gorskom kotaru) pripadaju tipu prijelaznih cretova, također predstavlja iznimni turistički potencija loklanog turizma.

U Cretu Dubravica prevladava niska vegetacija, na 65% površine grmovi su johe, krkovine, breze, vrbe te biljne zajednice maha tresetara i ciperaceje.

Cretovima pogoduje umjereno hladna i vlažna klima, pa su prije desetak tisuća godina, kada se povukao led poslije ledenog doba, u Europi prekrivali golema prostranstva. Danas su najveće europske cretne površine u sjevernoj, srednjoj i zapadnoj Europi. Klima je u Hrvatskoj pretopla i presuha za optimalan razvoj acidofilnih cretova, pa su oni u procesu nestajanja. Danas su acidofilni cretovi jedno od najugrođenijih i površinom najmanjih staništa u Hrvatskoj.

Zbog nepovoljnih klimatskih uvjeta, a katkada i nepovoljnog ljudskog djelovanja (mijenjanje vodnog režima) acidofilni cretovi u Hrvatskoj vegetacijskom sukcesijom prelaze u vlažne travnjake te zarastaju u šume. Da bi ovaj, za bioraznolikost Hrvatske izuzetno vrijedan, tip staništa opstao, nužno je provoditi aktivan oblik zaštite .Do sada su realizirane brojne aktivnosti zaštite i turističke valorizacije Creta Dubravica: izgrađen je drveni plato koji posjetiteljima omogućuje promatranje creta, a istovremeno sprječava ulazak u sam cret, označena je i djelomično uređena poučna staza Putevima Creta, tiskani su leci i brošure, educiran je stručni vodič za provedbu edukativnih posjeta cretu, te je uređeno odmorište s klupama i informativna točka s interpretacijskim pločama. Pojačanim uključivanjem ovog zaštićenog primjerka prirodne baštine u turističku ponudu osigurala bi se sredstva za daljnje projekte zaštite creta, ali i osigurala prepoznatljivost općine na turističkom tržištu.

Potrebno je istaknuti činjenicu da je na području Općine rođen poznati hrvatski pisac, svećenik i preporoditelj Pavao Štoos. Upravo na toj činjenici Općina može graditi svoj kulturno turistički brend i prepoznatljivost. Uz manifestacije vezane za lik i djelo Pavla Štoosa u budućnosti se planira turistička valorizacija spomen kuće u kojoj je rođen ovaj poznati ilirac. Najpoznatija pjesma mu je „ Kip Domovine vu početku leta 1831.“ koja slovi za najbolju kajkavsku pjesmu iz doba ilirskog pokreta.

S obzirom na njegovu kulturnu, političku i društvenu važnost, Štoos bi trebao biti vrednovan mnogo više nego što je to do sada bio slučaj. Moglo bi se reći da je njegovo djelovanje ostalo u sjeni njegovih medijski eksponiranijih suvremenika (Gaj, Demetar, Mihanović). Nepravda prema njemu to je i veća budući da je bio jedan od prvaka ilirskog pokreta, te je započeo preporodnu djelatnost već pet godina prije Gajeve „Danice“. Njegov doprinos glazbenom zanosu ilirskog pokreta i njegov udio u širenju glazbe u najšire slojeve puka, djelatnost u širenju pučke prosvjete te pogledi na jedinstvo jezika i pravopisa svrstavaju ga među velikane hrvatske kulture 19. stoljeća.

Nadalje, Općina Dubravica ulaže sredstva i u razvoj cikloturizma. Uključena je u projekt Biciklističke rute Zagrebačke županije koji je pokrenut s ciljem povezivanja turističke ponude županije u zaokruženu cjelinu.

Udruge s područja Općine također aktivno sudjeluju u razvoju turističkih djelatnosti, posebice Lovačko društvo „Vidra“ koje je svoje djelovanje usmjerilo i na razvoj turističke ponude na području Općine, odnosno lovnog turizma. Članovi društva u sljedećem razdoblju planiraju uređenje soba unutar lovačkog doma čime će se osigurati smještajni kapaciteti, koji nedostaju na području općine.

S ciljem intenzivnijeg razvoja turizma Općina Dubravica je postala član Turističkog klastera po Sutli i Žumberku kojeg čine turistički i drugi gospodarski subjekti u ruralnom prostoru, a koji obuhvaća pogranična područja Hrvatske i Slovenije.

Turistička zajednica Savsko Sutlanska dolina i brigi osnovana je 2011.godine s ciljem unapređivanja općih uvjeta boravka turista, razvijanja svijesti o važnosti i gospodarskim, društvenim i drugim učincima turizma te promocije, očuvanja i unapređenja svih elemenata turističkog proizvoda. Turistička zajednica okuplja pravne i fizičke osobe u djelatnosti turizma, te pravne i fizičke osobe neposredno povezane s tim djelatnostima na području Općina Brdovec, Marija Gorica, Dubravica i Pušća

Udruge u području kulture aktivno sudjeluju u organizaciji brojnih manifestacija. Najpoznatija od njih je „Međunarodni festival puhačkih orkestara“, u organizaciji Puhačkog orkestra Rozga te „Kak su brali naši stari“ manifestacija je to kojom se nastoji spasiti od zaborava način na koji se nekad bralo i kako su naši stari pravili vino te se prikazuje kako su berbe grožđa izgledale nekad.

##  **PROMETNA I KOMUNALNA INFRASTRUKTURA**

Izgrađena infrastruktura je temelj kvalitete života stanovništva nekog područja i neophodan preduvjet razvoja. Visoki stupanj izgrađenosti komunalne, prometne i društvene infrastrukture omogućuje kvalitetniji komunalni standard, bolje uvjete života, ali i olakšava privlačenje potencijalnih ulagača.

Prva značajnija ulaganja u komunalnu infrastrukturu na području Općine Dubravica počinju 1950.-ih godina. 1953. godine započinje elektrifikacija područja današnje Općine, korito Sutlo je regulirano 1955. godine čime je otklonjena opasnost od poplava, 1957. godine dovršena je pruga Savski Marof-Kumrovec, dok je 1970. godine puštena u promet cesta Klanjec-Zaprešić koja je povezala Općinu s okolnim područjem. U razdoblju od 1977. do 1986. godine izgrađena je vodoopskrbna mreža, dok je izgradnja telefonske mreže započela 1983. godine.

##  **PROMET**

Kako bi se omogućilo što efikasnije putovanje ljudi i roba potrebno je kontinuirano ulagati u razvoj prometne infrastrukture. Razvojem i unapređenjem prometne infrastrukture pridonijet će se razvoju gospodarstva na području Općine Dubravica, a time i povećanju životnog standarda lokalnog stanovništva.

Mrežu cesta na području Općine Dubravica čine dvije županijske i dvije lokalne ceste. Županijske ceste imaju ulogu povezivanja gradova, središta općina i većih naselja na području županije, dok lokalne ceste povezuju naselja na području općine.

Županijske ceste:

* županijska cesta Ž-2186: granica Općine Pušća – Bobovec Rozganski – Dubravica – granica Općine Kraljevec na Sutli (5,5 km)
* županijska cesta Ž-3005: Dubravica – Rozga – Kraj Gornji – granica Općine Marija Gorica (2,5 km)

Lokalne ceste:

* lokalna cesta L-31010: Dubravica – Vučilčevo – Prosinec – Donji Čemehovec – granica Općine Kraljevec na Sutli (3,7 km)
* lokalna cesta L-31011: Lukavec Sutlanski – Lugarski Breg (2,0 km)

Bitno je spomenuti i nogostupe koji su izgrađeni na području Općine, ima ih ukupno 4:

1. naselje Dubravica – naselje Vučilčevo (Ulica Sutlanske doline) dužine 950 m
2. naselje Dubravica – naselje Lugarski brijeg (Ulica Pavla Štoosa) dužine 1770 m
3. naselje Dubravica – naselje Rozga (Rozganska ulica) dužine 1000 m
4. naselje Bobovec Rozganski (Kumrovečka ulica) dužine 1000 m

Na podučju Općine nalazi se i željeznička pruga L102 Savski Marof – Kumrovec državna granica dužine 19,4 km, koja nije u funkciji duži niz godina. Vlada Republike Hrvatske donijela je Zaključak 2019. godine kojim se odlučilo o ulaganju u projekt obnove navedene željezničke pruge te za poduzimanje prethodnih radnji za realizaciju rekonstrukcije.

Stanje cestovne mreže na pojedinim dionicama nije zadovoljavajuće te je potreban popravak i proširenje postojećih kolnika.

##  **POŠTA I TELEKOMUNIKACIJE**

Godine 1867. Dubravica je dobila poštu, koja je bila smještena u kući obitelji Holzinger. U to se vrijeme pošta prevažala kolima, od Zaprešića za Dubravicu i Klanjec.

Kasnije je pošta ukinuta i premještena u Kraljevec na Sutli. 1927. godine Dubravica ponovo dobiva poštanski ured, smješten u kući obitelji Strunjak. 1991. godine nasuprot stare zgrade, izgrađena je nova, moderna zgrada pošte.

Područje Općine Dubravica u potpunosti je prekriveno fiksnim telefonskim linijama te signalom mobilne mreže. Također, potpisan je Sporazum o partnerstvu s Hrvatskim telekomom u provedbi projekta gradnje mreže širokopojasnog interneta, kojim se HT obvezao da će u iduće tri godine sagraditi optičku mrežu koja omogućuje brzine od minimalno 100 Mbit/s.

## **ELEKTROOPSKRBA I JAVNA RASVJETA**

Područje općine Dubravica električnom energijom snabdjeva DP Elektra Zagreb Pogon Zaprešić.

Sustav opskrbe područja Pogona Zaprešić napajan je na spojnim točkama:

* TS 110/20 kV Zaprešić
* TS 35/20/10 kV Novi Dvori

Elektroopskrbna mreža je funkcionalno i tehnički u dobrom stanju, a da bi se osiguralo rezervno napajanje u slučaju potrebe, potrebno je povezati elektroopskrbnu mrežu sa susjednim područjima (Pogon Zagreb i Pogon Samobor). Distribucija električne energije unutar općine provodi se preko dalekovoda 20 kV. U naseljima je izvedeno 14 transformatorskih stanica od kojih se vodi niskonaponski razvod do potrošača, a planirana je izgradnja još dvije.

Javna rasvjeta je postavljena na cjelokupnom području općine, a njezina modernizacija na cjelokupnom području općine završena je 2019. godine, u sklopu koje su na sva rasvjetna tijela postavljene nove LED svjetiljke koje će osigurati uštedu u potrošnji od gotovo 70 %.

##  **PLINOOPSKRBA**

Plinska mreža izgrađena je na većem dijelu područja općine,a distribuira se preko Gradske plinare Zagreb i ispostave plinare Krapinsko – zagorske županije.

## **VODOOPSKRBA I ODVODNJA**

Općina Dubravica u velikom dijelu ima izgrađen vodoopskrbni sustav koji se redovito održava i nadograđuje. Vodoopskrba se na području općine vrši putem vodoopskrbnog sustava „Zaprešić“. Ovaj vodoopskrbni sustav temelji se na korištenju vodocrpilišta „Šibice“ smještenog jugozapadno od Zaprešića na području savskog aluvija, kojim se zadovoljavaju sve potrebe neposredno gravitirajućih područja, pa tako i Općine Dubravica. Današnje potrebe Općine Dubravica za pitkom vodom iznose 246,3 m3/dan. Opskrbljenost stanovništva općine putem vodoopskrbnog sustava Zaprešić iznosi 92 %.

Općina Dubravica nalazi se u „trećoj zoni“ (zona „Pušća – Milić Selo – Dubravica“). Vodoopskrba „treće“ zone pa tako i Općine Dubravica ostvaruje se povezivanjem na cjevovod „prve“ zone (Ø 200 mm) koji je izveden od lokacije „Veliki Vrh“ do precrpne stanice „Pušća“ kapaciteta 16 l/s.

Precrpnicom „Pušća“ i pripadnim dovodno opskrbnim cjevovodom Ø 150 mm postiže se veza s vodospremnikom „Milić Selo“ kapaciteta 800 m³ na nadmorskoj visini 246 m iz kojeg se provodi daljnja distribucija vode na područje Općine Dubravica cjevovodom Ø 200 mm uz prometnicu prema Krapinsko-zagorskoj županiji s kojeg se kod naselja Dubravica odvaja cjevovod Ø 125 mm prema Kraju Donjem.

Daljnjim razvitkom vodoopskrbe na području vodoopskrbnog sustava „Zaprešić“ predviđeno je povećanje kapaciteta crpilišta „Šibice“ uz izvedbu novih zdenaca čime bi se postigla iskoristiva izdašnost crpilišta i omogućio nesmetan daljnji razvitak vodoopskrbe na ovom području.

Na području Općine Dubravica odvodnja otpadnih voda riješena je putem individualnih sabirnih jama pa i uz slučajeve ispuštanja u obližnje vodotoke. Sabirne jame ne zadovoljavaju ni minimalne uvjete sanitacije područja te su potpuno neprikladne za upotrebu jer ne mogu osigurati učinkovitu zaštitu okoliša i zdravlja ljudi.

S obzirom da je vodoopskrba Općine Dubravica riješena priključenjem na javni vodoopskrbni sustav Grada Zaprešića, kao prioritet se nameće rješavanje problematike odvodnje i pročišćivanja otpadnih voda svih naselja općine.

## **GOSPODARENJE OTPADOM**

Prema posljednjem popisu stanovništva iz 2021. godine Općina Dubravica ima 1.192 stanovnika. Usluga sakupljanja, odvoza i zabrinjavanja komunalnog otpada osigurana je za sva naselja na području Općine.

Na području Općine Dubravica organizirano sakupljanje i odvoz komunalnog otapada koji nastaje u domaćinstvima, obrtima i pravnim osobama obavlja komunalno poduzeće Zaprešić d.o.o. za obavljanje komunalnih djelatnosti. Organizirano skupljen otpad s područja Općina Dubravica, Zaprešić d.o.o. odlaže na reciklažno dvorište, odlagalište „Novi dvori“ te od prosinca 2019. godine i na reciklažno dvorište u Ključu Brdovečkom.

Na području Općine Dubravica u domaćinstvima je zaduženo:

* 410 plastičnih spremnika zapremnine od 120 litara
* 9 spremnika (kontejnera) za odlaganje otpada pojedinačne zapremine od 240 litara

Zaprešić d.o.o. u suradnji s Općinom Dubravica te Zagrebačkom županijom i FZOEU prekinulo je organizirani sustav odvojenog sakupljanja otpada putem zelenih otoka. Na području Općine Dubravica nalazi se 3 zelena otoka s po 4 spremnika za otpad od 1100 l na svakoj lokaciji (spremnici za papir, plastiku, staklo i biootpad). Navedeni zeleni otoci postavljeni su na slijedećim lokacijama u naseljima:

* Vučilčevo
* Pologi
* Bobovec Rozganski

Nadalje, Općina Dubravica je u 2021. godini u suradnji sa Fondom (FZOEU) sufinancirala nabavu te provela podjelu novih plavnih spremnika za odvojeno sakupljanje otpada – plastika (ukupno 120 spremnika po 120 litara) svim korisnicima sa područja općine.

## **GROBLJA**

Na području Općine Dubravica izgrađeno je jedno groblje, smješteno na području naselja Rozga. Prema veličini ovo se groblje svrstava u mala groblja (površine do 5 ha). Mjesno groblje Općine Dubravica u Rozgi s Kapelom Blažene Djevice Marije Lušačke i mrtvačnicom smješteno je sa zapadne strane Rozganske ceste, prometnice koja spaja Dubravicu s Krajem Gornjim i Harmicom, u neposrednoj blizini centra Dubravice i zgrade Općine Dubravica.

Prije 13 godina Općina Dubravica kupila je zemljište sa zapadne strane postojećeg mjesnog groblja Općine Dubravica u Rozgi. Općina konstantno ulaže sredstva u uređenje novog dijela groblja. U 2024. godini Općina je krenula u projektiranje novih staza, potpornog zida i ograde na novom groblju. Izgrađeni su betonski okviri oko novih grobnih mjesta.

## **DRUŠTVENE DJELATNOSTI I INFRASTRUKTURA**

Društvena infrastruktura najuže je povezana s razvitkom i razmještajem stanovništva, a njenim razvojem postiže se viši i bolji standard i kvaliteta života. Zatvaranje područnih škola, nedostatak ili velika udaljenost dječjih vrtića, nepostojanje objekata za kulturne ili društvene aktivnosti, sportskih sadržaja, nedostatak ili neadekvatnost zdravstvene skrbi, uzrokovat će iseljavanje mladog stanovništva u područja s boljim uvjetima života.

## **ODGOJ I OBRAZOVANJE**

Školstvo na području današnje Općine Dubravica seže u razdoblje oko 1720. godine. Prva školska zgrada je bila smještena unutar Župnog ureda u Rozgi, a djecu je podučavao svećenik kapelan. 1910. godine škola se seli u novu zgradu u Dubravici, koja je bila posebno građena za tu namjenu . U njoj se nastava redovito održavala sve do 1964. godine. Kada je promjenjen Zakon o obaveznom 6 – godišnjem školovanju djece te je uvedena obvezna 8 – godišnja osnovna škola, ukazala se potreba za proširenjem školskog prostora te je mjesna zajednica Dubravica otkupila Zadružni dom od PZ Dubravice, koji je preuređen za potrebe nove škole. Nova škola u adaptiranom Zadružnom domu je svečano otvorena 26. rujna 1965. godine. Iste godine ukinuto je područje djelovanje u Kraju Gornjem, a učenici su podijeljeni prema mjestu stanovanja.

Do 1978. godine škola u Dubravici samostalno djeluje, kada postaje Područna škola Osnovne škole Šenkovec. Loša prometna povezanost uzrokovala je negodovanje roditelja i nastavnika, tako da je 9. srpnja 1980. godine Skupština općine Zaprešić donijela odluku, koja vrijedi još i danas, da se škola u Dubravici pripoji Osnovnoj školi Pušća.

1995. godine pokrenuta je akcija skupljanja dobrovoljnih priloga mještana kojima je škola obnovljena, a 2006. godine pred školom je izgrađen široki nogostup i ugibalište za autobuse. Iste godine je otkupljeno zemljište pored igrališta za izgradnju nove školske zgrade. 12. prosinca 2010. godine otvorena je nova školska zgrada s dvoranom. Škola danas nosi ime preporoditelja Pavla Štoosa i čini područnu školu.

Na području Općine djeluje dječji vrtić „Mali kaj“ koji je započeo s radom 02.05.2025. godine. Bitne zadaće su usmjerene na dijete, na poticanje cjelovitog razvoja djeteta u skladu s njegovim dobnim i individualnim karakteristikama. Dječji vrtić u Dubravici nudi razne programe za razvoj djece kao što je program predškole, razvijanje stranog jezika, sportski program te integrirani i inkluzivni program kako bi se kod djece kvalitetnije poticale mogućnosti izbora i sudjelovanja prema vlastitim individualnim potrebama i sposobnostima.

## **ZDRAVSTVO I SOCIJALNA SKRB**

1956. godine, inicijativom Općine i doprinosom građana, osnovana je ambulanta u Baršićevoj kući u Rozgi, a prva stalna doktorica je bila Libuša Hercl. Od 1967. godine ambulanta djeluje u zgradi Općine, a 1970. godine samodoprinosom građana izgrađena je nova ambulanta primarne zdravstvene zaštite sa stanom za liječnika. U današnjoj zgradi ambulante djeluje ambulanta primarne zdravstvene zaštite i stomatološka ambulanta.

Nadalje, zahvaljujući entuzijazmu mladog veterinara dr. Josipa Vukine, 1954. godine osnovana je prva veterinarska ambulanta u Dubravici. Sjedište ambulante je bilo u zgradi Općine. Zalaganjem dr. Vukine, pokrenuta je akcija izgradnje nove ambulante koja je završena i otvorena 1960. godine.

Ambulanta i kuća za stanovanje veterinara izgrađene su samodoprinosom građana. S obzirom na bogatu stočarsku proizvodnju, veterinarska služba je radila na prevenciji zaraznih bolesti, na edukaciji stanovništva u pogledu prehrane i zdravstvene zaštite stoke te na samoj zdravstvenoj zaštiti. Danas je ambulanta preseljena u Zaprešić te djeluje u okviru veterinarske stanice Zaprešić.

Na području Općine radi i jedna ljekarna što je velika prednost za sve mještane.

Izgrađena je slobodnostojeća javno poslovna građevina, ista smještena na nekretnini između dječjeg vrtića i pošte u Dubravici, u Ulici Pavla Štoosa, u samom centru općine, u kojoj je smješten prostor ambulante koji obuhvaća ordinaciju opće prakse i stomatološku ordinaciju.

## **DRUŠTVENA INFRASTRUKTURA**

Društvena infrastruktura obuhvaća djelatnosti koje na posredan način pridonose razvoju poslovnih aktivnosti, a bez kojih bi proces reprodukcije bio nemoguć, te one koje izravno utječu na kakvoću individualnog i društvenog života (školstvo, zdravstvo, znanost, kultura, socijalna zaštita, državna uprava).

Na prostoru Općine nekoliko je objekata koji osiguravaju prostor za okupljanje mještana i posjetitelja te organizaciju različitih društvenih sadržaja, zbog čega imaju važnu ulogu u društvenom životu lokalne zajednice.

To su prvenstveno vatrogasni domovi lokalnih dobrovoljnih vatrogasnih domova. Među glavne djelatnosti vatrogasne zajednice ubraja se organiziranje pokaznih vježbi gašenja požara u kojima sudjeluju sva vatrogasna društva zajednice te raspodjela sredstava za kupnju opreme ili registraciju vozila.

Vatrogasna zajednica Općine Dubravica u suradnji s pojedinim vatrogasnim društvom, organizira proslavu Dana vatrogasaca na dan sv. Florijana, što je popraćeno procesijom od vatrogasnog doma u Dubravici do Župne crkve, svečanom svetom misom te domjenkom za vatrogasce i mještane u domu organizatora.

Vatrogasna zajednica Općine Dubravica okuplja 4 dobrovoljna vatrogasna društva:

* DVD Dubravica
* DVD Vučilčevo
* DVD Bobovec
* DVD Prosinec

LD Vidra Dubravica ovim lovištem gospodari od 1946. godine. Tijekom svog postojanja, društvo kontinuirano djeluje na unapređenju lovstva i lovnog streljaštva te vodi brigu o očuvanju prirode i divljači.

Društvo je izgradilo svoj lovački dom i streljanu za gađanje „glinenih golubova“ uz veliko zalaganje mnogobrojnih lovaca.

Danas društvo radi i djeluje na području Općine Dubravica i Općine Marija Gorica gdje gospodari sa 3.090 ha ukupne površine lovišta. U lovištu su izgrađene brojni lovno-tehnički objekti poput visokih čeka za promatranje i lov visoke divljači, hranilica za srneću i nisku divljač, fazane, zečeve i trčke, izgrađeno je i nekoliko prihvatilišta za podivljavanje fazana.

## **CIVILNO DRUŠTVO**

Udruge svojim djelovanjem unapređuju kvalitetu društvenog života, a zauzimajući se za zaštitu ljudskih prava i sloboda, zaštitu okoliša i prirode, pozitivno utječu na trajne društvene promjene u lokalnoj zajednici. Važan su čimbenik društvenog života na području Općine Dubravica. Prema podacima Registra udruga na području Općine djeluje 15 udruga.

Mnoge udruge nemaju sustavne izvore financiranja i svoje redovite programe i aktivnosti uglavnom provode volonterski uz pojedinačna pokroviteljstva ili se financiraju iz proračuna Općine.

U vlasništvu Općine Dubravica nalazi se zgrada stare škole, na adresi Pavla Štoosa 38, prostore koje duži niz godina koriste udruge sa područja općine za svoje potrebe (probe, sastanke, okupljanja i sl.).

## **PRIRODNA I KULTURNA BAŠTINA**

Prirodno i kulturno-povijesno naslijeđe čini iznimno vrijedan dio prostora i identiteta Općine Dubravica.

To je značajan razvojni resurs koji istodobno podrazumijeva i obvezu zaštite istog, stoga je očuvanje kulturne i prirodne baštine među ključnim dijelovima plana budućeg razvoja ovog područja.

Na području Općine Dubravica nalazi se nekoliko vrijednih primjeraka prirodne baštine. Najviši stupanj zaštite uživa posebni botanički rezervat Cret Dubravica. Cret (tresetište) je posebna vrsta vlažnog staništa bez stabala, dobro opskrbljenog vodom, u kojem biljke, zbog smanjene količine kisika, ugibanjem stvaraju nerazgrađeni biljni materijal, treset.

Cretovi su među najugroženijim i površinom najmanjim tipovima staništa u Hrvatskoj, a Cret Dubravica jedini je cret u Hrvatskoj koji je smješten na niskoj nadmorskoj visini, u zoni hrastovo grabovih šuma.

Cret Dubravica, kao i svi drugi poznati acidofilni cretovi u Hrvatskoj pripadaju tipu prijelaznih cretova. Zbog nepovoljnijih klimatskih uvjeta, a katkada i nepovoljnog ljudskog djelovanja, acidofilni cretovi u Hrvatskoj vegetacijskom sukcesijom prelaze u vlažne travnjake te zarastaju u šume. Da bi ovaj, za bioraznolikost Hrvatske izuzetno vrijedan tip staništa opstao, nužno je provoditi aktivan oblik zaštite.

Biljni i životinjski svijet cretova je iznimno specifičan te je cret jedno od rijetkih staništa gdje još raste kukcojedna biljka okrugolisnarosika (lat. Droserarotundifola), jedina vrsta iz toga roda u Hrvatskoj.

Također, jednu od glavnih karakteristika na području Općine Dubravica čine i vodni resursi kojima ovo područje obiluje. Na području općine vodne površine obuhvaćaju vodotok rijeke Sutle te potoke Ravnice, Sutliše i Skoritna. Vodotoci čine golem potencijal razvoja ovoga područja koje je potrebno zaštititi i usmjeriti u pravcu održivog korištenja posebice iz razloga jer je većina manjih potoka i neuređenih prirodnih resursa pod konstantnim zagađenjem i potrebno je usmjeriti sve napore kako bi se očuvala čistoća voda na području općine. Osiguravanjem osnovnih civilizacijskih uvjeta, odnosno izgradnjom infrastrukturne vodoopskrbne mreže, predmetna izvorišta uslijed godina nekorištenja i neodržavanja su zapuštena i neuređena, no unatoč tome razina vode u istima je nepromijenjena.

Karakteristična geometrija terena, isprepleteni odnosi naselja i padina brežuljaka kultiviranih stoljetnom kulturom vinove loze stvorili su prostore vrlo visokih i prepoznatljivih ambijentalnih vrijednosti koji su prepoznati kao vrijedan element prirodne baštine koji treba zaštititi od širenja građevinskih područja naselja te izgradnje infrastrukturnih sustava.

Prema podacima Registra kulturnih dobara Ministarstva kulture, na području Općine Dubravica evidentirana su 4 zaštićena kulturna dobra, kako slijedi:

* **Tradicijska okućnica** locirana je na izduženoj parceli uz glavnu prometnicu u središtu naselja. Na njoj se nalaze kuća, štala i bunar. Kuća prizemnica od širokih planjki, djelomično podrumljena, građena je 1908. godine. Spada u red vrijednih kuća u sjeverozapadnoj Hrvatskoj zbog oblikovanja, materijala, dekoracije, unutrašnjeg prostora koji tipološki pripada razvijenijoj trodijelnoj kući, a prava rijetkost su očuvane 4 zidane peći te nekoliko predmeta pokućstva i onih vezanih za poljodjelstvo. Značajna je i za povijest lokalne uprave zato što je u kući u razdoblju od 1926.-1935. g. bila općinska uprava.
* **Crkva sv. Ane u Rozgi** nalazila se na brijegu iznad današnje crkve, poznatijem kao Vinsko brdo i bila je posvećena 5.8.1691. g. za vrijeme župnika Nikole Seniuga po biskupu Aleksandru Ignaciju Mikuliću i imala je dograđenu kapelu Sv. Antuna. Ona je stradala u požaru.

Župljani su ponovno odlučili sagraditi crkvu na istom mjestu, no predaja, kaže, da je kip Sv. Ane pronađen ispod rozgve podno Vinskog brda. Na tom mjestu sagrađena je 1842 g. današnja župna crkva za vrijeme župnika Jurja Ročića, pri čemu su pokrovitelji gradnje bili grofovi Erdödy iz Novih Dvora kod Klanjca.

Župna crkva je građena 1842. g., a kapelica na groblju u Rozgi potječe još iz 1609. g. kada se spominje kao kapela Majke Božje Lušačke. U dvorištu crkve nalazi se vrijedan spomenik kulture stari župni dvor, spomenik nulte kategorije, drvene građe, star preko 300 godina i jedinstven u ovom dijelu županije. Crkva sv. Ane je tijekom godina redovito obnavljana i uređivana. 2005. godine su završeni vanjski radovi, a unutarnji 2007. godine. Godinu dana kasnije temeljito je obnovljen zvonik crkve.

* **Kapela Blažene Djevice Marije u Lušakima** je najstariji sakralni objekt na području Župe, a prema uklesanom natpisu u kamenu za svetu vodu uzidanom u toranj, izgrađena je 1609. godine. Zbog starosti i slabog materijala od kojeg je izgrađena, kapelici je prijetilo rušenje te je stoga 1827. godine župnik Juraj Ročić dao željezom ojačati toranj. Otvori sa sjeverne i južne strane su sasvim zazidani, a pred toranj su postavljena dva zidana stupa koji su ga podupirali. Godine 1836. izgrađena su dva oltara, Sv. Pavla i Sv. Stjepana, a 1853. godine veliki oltar je popravljen i pozlaćen.

1880. godine kapela je značajno oštećena u potresu, a četiri godine kasnije počinje njezina temeljita obnova. Posvećenje kapelice je održano na Uskrsni ponedjeljak 14. travnja 1884. godine. Oko kapelice je formirano groblje, pri čemu su se sa sjeverne strane pokapala djeca, a s južne odrasli. Tijekom vremena kapelica prolazi faze uređivanje i zapuštenosti. Ponovnom uspostavom Općine Dubravica, 1996. godine, kapelica je u potpunosti obnovljena, a 2005. godine dobiva i noćnu rasvjetu.

* **Župni dvor-Farof** smješten je u župnom dvorištu, građen je od 1758. do 1789. godine za vrijeme župnika Stjepana Viteza. Zgrada je jednokatnica. U prizemlju je smještena kuhinja i smočnica s jedne strane, a udubljeni podrum s druge. Dvor po cijeloj dužini ima verandu s dvorišne strane, a do 1901. godine takva veranda je postojala i na strani prema cesti. U dijelu verande, uz podrum, smještena je stara drvena preša za grožđe, kakvih danas u cijeloj Hrvatskoj postoji tek nekoliko, zbog čega je restauratorima posebno zanimljiva.

Župni dvor je bio u iznimno lošem stanju, prokišnjavao je, a temelji su se urušavali. Evidentiran je kao spomenička baština pri Ministarstvu kulture, Ured za zaštitu spomeničke baštine. U sklopu Programa zaštite nepokretnih kulturnih dobara u 2018. godini Ministarstvo kulture donijelo je odluku prema kojoj za nastavak radova na preseljenju i rekonstrukciji kurije starog župnog dvora u Rozgi dodjeljuje novčanu potporu. U razdoblju od 2006. – 2024. godine Općina Dubravica je zajedno s Ministarstvom kulture sufinancirala projekt rekonstrukcije župnog dvora sve do završne obnove.

Osim zaštićenih kapela i crkvi, valja spomenuti i Kapelicu Majke Božje Lurdske koja je smještena u naselju Lugarski Breg, u neposrednoj blizini rodne kuće velikog hrvatskog pjesnika Pavla Štoosa. Gradnju kapelice je potakao mladi knjižničar iz Zagreba Ivica Stunković koji je darovao svoju ušteđevinu od 7.000 dinara, a zemljište je ustupio učitelj Rudolf Čepin. Kapelica je posvećena 12. kolovoza 1934. godine, kada je organizirana velika svečanost. U procesiji su bile 4 limene glazbe i kongregacija iz Zagreba, a kip Majke Božje Lurdske je nosilo 8 djevojaka. 1967. godine kapelica je temeljito obnovljena.

Zatim, Kapelica sv. Antuna u Bobovcu počela se graditi 1936. godine. Izgrađena je novčanim prilozima mještana, dok su zemljište darovala braća Mijo i Ivan Horvat. 1967. godine mještani su izgradili betonsku ogradu oko kapelice. Kapelica je posvećena 15. lipnja 1969. godine.

Među kulturnim dobrima na području Općine Dubravica svakako treba istaknuti i stare tradicijske kuće, hiže. Na području Općine do danas je ostao sačuvan značajan broj starinskih hiža, no mnoge od njih su zbog starosti i neodržavanja u lošem stanju.

Hiža su tradicijske kuće, izgrađene od drveta s drvenim ganjkom (natkrivenom verandom). U hižu se ulazilo na glavna ulazna vrata koja su bila malo uvučena, a ispred njih je bio ganjak. Prva prostorija od ulaza je bila lojpa (današnje predsoblje). Iz nje su vodila vrata u kuhinju, spavaću sobu i dnevni boravak, prostoriju koja se također zvala hiža. U kuhinji je bio zidani štednjak, krušna peć na koju se hiža grijala te meltrog (drvena posuda za miješanje kruha) i stol. Na zidu je visio zdevjak (polica sa zdjelama). U hiži je bio smješten veliki dužinski stol sa kutnom klupom, ormar za posuđe i rublje (šrajtoš) i krevet. Zidovi su bili ukrašeni valcenim malerajem te kipcima svetaca.

Uz navedena kulturna dobra, značajan dio kulturne baštine Općine čini i stvaralaštvo poznatog hrvatskog pisca, svećenika i preporoditelja Pavla Štoosa, rođenog u Dubravici, župa Rozga. Autor je poznate elegije Kip domovine vu početku leta 1831, suradnik Gajeve Danice, patriot zabrinut zbog tuđinskog tlačenja i odnarođivanja domaćih ljudi („vre i svoj jezik zabit Horvati hoteter drugi narod postati“) i kao takav je bio zapažena ličnost među hrvatskim domoljubima. Na području Općine Dubravica, uz manifestacije vezane za lik i djelo Pavla Štoosa, u budućnosti se planira turistička valorizacija spomen kuće u kojoj je rođen ovaj poznati ilirac.

Očuvanje, obnova, revitalizacija i odgovarajuća prezentacija kulturnih dobara mogla bi značajno pridonijeti turističkoj, kulturnoj i edukativnoj ponudi Općine, stoga je potrebno kontinuirano djelovati na uključenju istih u gospodarski razvitak ovog područja.

# **3.DOPRINOS PROVEDBI CILJEVA I PRIORITETA IZ POVEZANIH AKATA STRATEŠKOG PLANIRANJA**

Zaključci pregleda stanja te SWOT analize ukazali su na konkretne mogućnosti i koncepcije razvoja Općine Dubravica temeljem kojih su definirani razvojna vizija i strateški ciljevi razvoja Općine. Daljnjim razmatranjem za svaki od postavljenih ciljeva definirani su prioriteti razvoja Općine, a za svaki prioritet razrađene su mjere koje uz opis mjere i ključne aktivnosti sadrže precizno definirane korisnike te indikatore za vrjednovanje razine doprinosa pojedine mjere konkretnom prioritetu odnosno cilju.

Sukladno tome, Općina Dubravica u razdoblju od 2025. – 2029. svoje djelovanje usmjerit će na provedbu mjera u okviru dva prioriteta:

* Ekonomski rast i razvoj te otvaranje novih radnih mjesta
* Unaprjeđenje infrastrukture i zaštite okoliša
* Razvoj ljudskih potencijala i poboljšanje kvalitete života

## **EKONOMSKI RAST I RAZVOJ I OTVARANJE RADNIH MJESTA**

Gospodarstvo predstavlja jedan od ključnih čimbenika razvoja svakog područja. Konkurentni i održivi poduzetnici, koji stvaraju proizvode s visokom dodanom vrijednošću, temeljni su preduvjet gospodarskog i društvenog napretka.

Malo i srednje poduzetništvo ima ulogu nositelja razvoja i stabilnosti na lokalnoj, regionalnoj i nacionalnoj razini. Stvaranje poticajnog poslovnog okruženja, jačanje poduzetničkih kapaciteta te unapređenje poduzetničke kulture primarni su zadaci jedinica lokalne samouprave i institucija potpore poduzetništvu. Iako edukacija o mogućnostima samozapošljavanja ima značajnu ulogu, odluka o pokretanju poslovne aktivnosti ovisi i o širem skupu čimbenika poslovnog okruženja. Stoga je nužno kontinuirano raditi na unaprjeđenju poslovne klime i jačanju konkurentnosti malog gospodarstva.

Za ostvarenje održivog gospodarskog rasta potrebno je razvijati mehanizme koji podupiru rast i razvoj poduzeća, potiču inovacije, omogućuju sustavnu edukaciju kadrova, olakšavaju pristup novim i alternativnim izvorima financiranja te privlače investitore. Posebnu važnost ima zadržavanje postojećih uspješnih poslovnih subjekata, povećanje izvoza, jačanje inovacijskog potencijala i održavanje stimulativnog poduzetničkog okruženja.

Razvoj poduzetničke infrastrukture i poticanje inovacija imaju za cilj prevladavanje problema nedostatne institucionalne potpore poduzetništvu na području općine. Iako poduzetničke zone formalno postoje, njihov razvoj ograničavaju neriješeni vlasnički odnosi nad zemljištem, koje je u cijelosti u privatnom vlasništvu. Sustavno rješavanje tih odnosa omogućilo bi snažniji rast i razvoj postojećih i novih poduzeća, njihovo međusobno povezivanje i umrežavanje te osiguravanje financijske potpore za edukaciju i stručno usavršavanje poduzetnika na području općine. Provedbom Mjere 1.1. očekuje se pozitivan utjecaj na razvoj poduzetništva i obrtništva lokalnom području i zadržavanje mladih ljudi što će potaknuti dodatno zapošljavanje.

Unatoč činjenici da poljoprivreda predstavlja značajnu gospodarsku granu, na području Općine i dalje prevladava ekstenzivan oblik poljoprivredne proizvodnje. Jedna od glavnih prepreka intenzivnijem razvoju jest izrazita usitnjenost poljoprivrednih posjeda, zbog čega je tek manji udio obradivih površina uključen u robnu proizvodnju. Analiza dostupnih podataka pokazuje da gotovo sve poljoprivredne aktivnosti provode obiteljska poljoprivredna gospodarstva, koja time postaju ključna ciljana skupina u korištenju sredstava iz fondova namijenjenih izravnim potporama i programima ruralnog razvoja.

Razvoj ekološke proizvodnje na području Općine bilježi vrlo spor napredak tijekom posljednjih godina. Kao jedan od ključnih preduvjeta jačanja poljoprivrednog sektora ističe se potreba za okrupnjavanjem proizvođača. Proces udruživanja omogućuje učinkovitije korištenje zajedničkih resursa – tehnologije, stručnih znanja i rezultata istraživanja – te doprinosi poboljšanju kvalitete proizvoda i jačanju tržišne pozicije kroz zajedničke nastupe.

Okrupnjavanje proizvođača dodatno stvara povoljne preduvjete za modernizaciju poljoprivredne proizvodnje, diversifikaciju gospodarskih aktivnosti, unapređenje kvalitete života u ruralnom prostoru te očuvanje i zaštitu okoliša.

Mjera 1.1. usmjerena je na jačanje konkurentnosti poljoprivrednog sektora, povećanje ekonomske održivosti poljoprivrednih gospodarstava te podizanje dodane vrijednosti poljoprivrednih proizvoda. Ključne aktivnosti uključuju poticanje okrupnjavanja zemljišta, povezivanje poljoprivrednih proizvođača i osiguravanje učinkovitog plasmana proizvoda na tržištu. Poseban naglasak stavlja se na modernizaciju proizvodnih procesa, tehnološko-tehničku opremljenost, diversifikaciju aktivnosti te unapređenje energetske učinkovitosti i održivo gospodarenje okolišem na poljoprivrednim gospodarstvima.

|  |  |  |
| --- | --- | --- |
| PRIORITET OPĆINE | USKLAĐENOST S PLANOM RAZVOJA ZAGREBAČKE ŽUPANIJE | MJERE |
| Prioritet 1:Ekonomski rast i razvoj te otvaranje novih radnih mjesta | Posebni cilj 1. Povećati konkurentnost i društvenu odgovornost gospodarstva | Mjera 1.1. Poboljšanje konkurentnosti gospodarskog sektora |

## **UNAPRJEĐENJE INFRASTRUKTURE I ZAŠTITE OKOLIŠA**

Ovim prioritetom se nastoji doprinijeti održivosti razvoja lokalne zajednice kroz učinkovito upravljanje resursima, unapređenjem prometne, komunalne i društvene infrastrukture te kroz provođenje mjera u svrhu zaštite okoliša. Navedeno predstavlja temelj održivog razvoja Općine Dubravica kao podrška gospodarskoj i socijalnoj revitalizaciji Općine.

Očuvanje okoliša i energetska učinkovitost su tematski ciljevi zadani od strane EU te ih je potrebno obuhvatiti i ovom Strategijom s naglaskom na skupljanje otpada, promoviranje obnovljivih izvora energije te saniranje potencijalnih žarišta onečišćenja. Cilj prioriteta je obnovljiv i održiv razvoj Općine korištenjem obnovljivih izvora energije i ekološki prihvatljivih goriva te smanjivanje ovisnosti o uvozu energije i korištenju fosilnih goriva, a jednako tako i očuvanje čistog okoliša i prirode na području Općine. Ovaj prioritet nastoji poticati na korištenje obnovljivih izvora energije, naročito sunčeve energije i energije vjetra, a to bi rezultiralo povećanjem korištenja obnovljivih izvora energije, uštedama troškova te smanjenjem emisije CO2 i ostalih štetnih plinova za okoliš.

Cilj je i stvaranje održivog razvoja Općine učinkovitim korištenjem energije. Obuhvaća aktivnosti kojima se postižu uštede u potrošnji energije, smanjenje emisije CO2 i ostalih štetnih plinova, kao što su primjerice sanacija i obnova pročelja zgrada u svrhu povećanja energetske učinkovitosti, zamjena energetski neučinkovite javne rasvjete učinkovitom, izgradnja punionica za električna vozila i slično.

Nadalje, cilj prioriteta je izgraditi/sanirati/održavati postojeća odlagališta, unaprijediti sustav upravljanja otpadom ulaganjem u infrastrukturu i opremu komunalnog poduzeća, izgradnja reciklažnih dvorišta, sortirnica otpada, uspostava zelenih otoka i postavljanje spremnika za posebne vrste otpada, osnivanje javne baze podataka o otpadu te sanacija postojećih (divljih i neuređenih) odlagališta koja će dovesti do više razine komunalne opremljenosti.

Postojeća prometna i komunalna infrastruktura u Općini Dubravica je nedovoljno izgrađena pri čemu se ponajviše ističu potrebe izgradnje sustava odvodnje, vodovodnog sustava, cestovnog sustava, nogostupa, biciklističkih staza te osiguranje dovoljnog broja parkirališnih mjesta kako bi se osigurale pretpostavke razvoja djelatnosti u tim područjima te spriječilo iseljavanje stanovništva.

Unatoč tome što postojeće prometnice povezuju sva naselja unutar Općine te samu Općinu sa susjednim područjem, njihovo stanje je nezadovoljavajuće. Zbog toga, potrebno je kontinuirano ulaganje znatnih financijskih sredstava u modernizaciju i održavanje prometne infrastrukture. Održavanje i obnova kolnika, opreme na cestama te modernizacija i rekonstrukcija najkritičnijih dionica podići će ukupnu kvalitetu cestovne mreže i tako u punom smislu povezati Općinu Dubravica s okolnim područjem.

|  |  |  |
| --- | --- | --- |
| PRIORITET | USKLAĐENOST S PLANOM RAZVOJA ZAGREBAČKE ŽUPANIJE | MJERE |
| Prioritet 2: Unaprjeđenje infrastrukture i zaštita okoliša | Posebni cilj 3. Poboljšati infrastrukturu i kvalitetu života održivim korištenjem prirodnih resursa i kulturnih dobara | Mjera 2.1. Izgradnja komunalne i prometne infrastrukture i standarda |
|  | Posebni cilj 3. Poboljšati infrastrukturu i kvalitetu života održivim korištenjem prirodnih resursa i kulturnih dobara | Mjera 2.2. Održavanje komunalnih objekata i javnih površina |
|  | Posebni cilj 3. Poboljšati infrastrukturu i kvalitetu života održivim korištenjem prirodnih resursa i kulturnih dobara | Mjera 2.3. Kvalitetno prostorno planiranje i unaprjeđenje objekata u vlasništvu Općine |
|  | Posebni cilj 3. Poboljšati infrastrukturu i kvalitetu života održivim korištenjem prirodnih resursa i kulturnih dobara | Mjera 2.4. Održiva uporaba prirodnih resursa, očuvanja i zaštita prirode i okoliša |

## **RAZVOJ LJUDSKIH POTENCIJALA I POBOLJŠANJE KVALITETE ŽIVOTA**

U svrhu unaprjeđenja kvalitete života u zajednici, Općina Dubravica teži biti primjer socijalne osjetljivosti za najugroženije skupine stanovništva. Socijalna i društvena osjetljivost mjeri se razinom opremljenosti društva sadržajima za djecu i mlade, podršci koja se osigurava obiteljima s malom djecom i zaposlenim majkama te osobama treće dobi, posebno starim i bolesnim. Jačanjem društvene odgovornosti u zajednici i širenjem mreže socijalnih usluga želi se postići što veća dostupnost usluga u domovima korisnika, kao i u lokalnim zajednicama, s ciljem stvaranja uvjeta za bolju integraciju korisnika u zajednici u kojoj žive. Širenje mreže usluga socijalne skrbi u zajednici s jedne strane pridonosi samostalnijem životu pojedinaca unutar socijalno osjetljivih skupina, a s druge strane pomaže pri usklađivanju radne i obiteljske uloge u onim obiteljima koje brinu o članovima ovisnima o skrbi drugih. Dugotrajna socijalna isključenost rezultira višestrukim problemima u osobnom, obiteljskom i društvenom životu socijalno isključenih pojedinaca i obitelji.

Kvalitetna zdravstvena zaštita kao postavljeni prioritet obuhvaća osiguranje adekvatnog prostora za primarnu zdravstvenu zaštitu, organizaciju preventivnih zdravstvenih pregleda, osiguranje prostora za potrebne specijaliste te osiguravanje prostora za rad stručnjaku za osobe s posebnim potrebama i invaliditetnim osobama.

Nadalje, demokratska društva karakterizira postojanje triju sektora: javnoga (država), privatnog (tržište) i građanskog (civilno društvo). Civilno društvo čine građani koji mogu aktivno i slobodno sudjelovati u svim sferama društvenog djelovanja. Od organizacija civilnog sektora koje djeluju na području Općine najbrojnije su udruge. Na području Općine djeluje 15 udruga i klubova iz područja lovstva, zaštite prirode i okoliša, kulture, zaštite od požara, sporta i udruge za socijalnu djelatnost. Svrha mjere 2.6. je jačanje struktura civilnog društva te kapaciteta organizacija civilnog društva. Civilno društvo doprinosi razvoju građanskog sektora te razvoju zajednice u svim sektorima. Svojim djelovanjem organizacije civilnog društva mogu doprinijeti rješavanju problema u lokalnom okruženju u sektoru mladih, djece, socijalne skrbi, ekologije, kulture, zaštite socijalno osjetljivih skupina u društvu te kroz neformalne edukacije promovirati cjeloživotno učenje. Potrebno je udruge uključiti u sustave odlučivanja, što doprinosi povećanju kvalitete, transparentnosti i otvorenosti Općine i društva općenito.

Postojeća udruženja građana uglavnom su ovisna o proračunu te je potrebno unaprijediti njihove kapacitete kako bi mogli svoje projekte financirati iz drugih izvora, a prvenstveno iz bespovratnih sredstava. Uočena je i potreba za intenzivnijim partnerstvom između organizacija civilnog društva, državnih tijela i privatnog sektora.

Zatim, u posljednjih nekoliko godina odgojno-obrazovni sustav doživljava niz promjena, a kako bi se ove promjene mogle uspješno integrirati u sustav odgoja i obrazovanja, potrebna je obnova njegove infrastrukture i opreme s ciljem osiguranja veće dostupnosti i bolje kvalitete usluga. Svako ulaganje u obrazovanje i obrazovni sustav uopće, rezultira brojnim ekonomskim društvenim benefitima i još brojnijim pozitivnim učincima. Za unaprjeđenje odgoja i obrazovanja potrebno je osigurati uvjete rada koji su neophodni za pružanje kvalitetnih usluga korisnicima programa odgoja i obrazovanja. S time je povezana mjera 2.1., s ciljem stvaranja uvjeta za društvo temeljeno na znanju, potrebno je ulagati u izgradnju objekata za predškolsko (vrtić) obrazovanje, te rekonstrukciju i dogradnju školskih objekata, njihovo opremanje i modernizacija.

Adekvatno obrazovano lokalno stanovništvo preduvjet je razvoja gospodarstva. Nezaposlene mlade osobe i dugotrajno nezaposlene osobe potrebno je kroz edukaciju i profesionalno usmjeravanje poticati na odabir deficitarnih zanimanja, odnosno prekvalifikacije prema potrebama tržišta rada. Kvalitetnim tržišno usmjerenim obrazovanjem te usvajanjem modela cjeloživotnog učenja doprinijet će se konkurentnosti lokalnog stanovništva na tržištu rada, a samim time i smanjiti broj nezaposlenih. Suradnjom javnog, civilnog i poslovnog sektora potrebno je poboljšati postojeće pedagoške standarde i osigurati usklađenost obrazovnog sustava s EU standardima te razviti nove formalne i neformalne oblike obrazovanja

Nadalje, u cilju podizanja kvalitete života u zajednici potrebno je ulagati u uspostavu, poboljšanje ili širenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu kroz prihvatljiva ulaganja u izgradnju i / ili rekonstrukciju i / ili opremanje igrališta (dječja, sportska, vatrogasna), sportskih terena i pratećih objekata, poligona za osposobljavanje i natjecanja vatrogasaca, rekreacijske zone i kupališta te različitih drugih tematskih prostora.

|  |  |  |
| --- | --- | --- |
| PRIORITET OPĆINE | USKLAĐENOST S PLANOM RAZVOJA ZAGREBAČKE ŽUPANIJE | MJERE |
|  | Posebni cilj 4. Razvijati ljudske resurse i unaprijediti upravljanje razvojem | Mjera 2.1. Osiguranje kapaciteta za rad u predškolskim i osnovnoškolskim ustanovama  |
| Prioritet 3: Razvoj ljudskih potencijala i poboljšanje kvalitete života | Posebni cilj 4. Razvijati ljudske resurse i unaprijediti upravljanje razvojem | Mjera 2.2. Obogaćivanje i unaprjeđenje kulturnog života i kulturne baština |
|  | Posebni cilj 4. Razvijati ljudske resurse i unaprijediti upravljanje razvojem | Mjera 2.3. Razvoj infrastrukture, programa i aktivnosti socijalnih usluga |
|  | Posebni cilj 4. Razvijati ljudske resurse i unaprijediti upravljanje razvojem | Mjera 2.4. Unapređenje sustava zdravstvene zaštite |
|  | Posebni cilj 4. Razvijati ljudske resurse i unaprijediti upravljanje razvojem | Mjera 2.5. Poboljšanje uvjeta za razvoj športa i rekreacije  |
|  | Posebni cilj 4. Razvijati ljudske resurse i unaprijediti upravljanje razvojem | Mjera 3.6. Jačanje organizacije civilnog društva i aktivno uključivanje u rješavanje razvojnih problema |

# **4.POPIS MJERA S OPISOM, KLJUČNIM AKTIVNOSTIMA I POKAZATELJIMA REZULTATA**

U ovome poglavlju razrađene su mjere koje uz opis i ključne aktivnosti sadrže precizno definirane korisnike, očekivane rezultate, razdoblje provedbe te indikatore za vrednovanje razine doprinosa pojedine mjere konkretnom prioritetu.

## **EKONOMSKI RAST I RAZVOJ TE OTVARANJE NOVIH RADNIH MJESTA**

|  |  |
| --- | --- |
| PRIORITET 1. | EKONOMSKI RAST I RAZVOJ TE OTVARANJE NOVIH RADNIH MJESTA |
| MJERA 2.1.  | Poboljšanje konkurentnosti gospodarskog sektora |
| CILJ MJERE:  | Povećanje konkurentnosti gospodarskih subjekata s područja Općine Dubravica |
| ATIVNOSTI: | * Poticaj za razvoj gospodarstva i poljoprivrede
 |
| NOSITELJ:  | Općina Dubravica |
| OČEKIVANI REZULTATI: | Cilj mjere je povećati konkurentnost, održivost i otpornost lokalnih proizvođača, uz istovremeno poticanje poduzetničkih inicijativa u ruralnim i urbanim područjima. Aktivnosti obuhvaćaju modernizaciju proizvodnje, ulaganja u suvremenu tehnologiju, razvoj inovacija te stvaranje povoljnijih uvjeta za plasman proizvoda na domaće i inozemno tržište. |
| INDIKATORI | * Broj poljoprivrednika i poduzetnika kojima su dodijeljene subvencije od strane Općine
 |
| PROVEDENO RAZDOBLJE | 2025. – 2029.  |

## **MJERE ZA UNAPRJEĐENJE INFRASTRUKTURE I ZAŠTITE OKOLIŠA**

|  |  |
| --- | --- |
| PRIORITET 2. | UNAPRJEĐENJE INFRASTRUKTURE I ZAŠTITE OKOLIŠA |
| MJERA 2.1.  | IZGRADNJA KOMUNALNE I PROMETNE INFRASTRUKTURE I STANDARDA |
| CILJ MJERE:  | Razviti i izgraditi komunalnu, javnu i prometnu infrastrukturu na području Općine Dubravica. Podići komunalni standard. |
| ATIVNOSTI: | * Rekonstrukcija Kumrovečke ceste izgradnom nogostupa
* Izgradnja i uređenje dječjih igrališta
* Rekonstrukcija Rozganske ceste sa izgradnjom vodoopskrbnog cjevovoda
* Izgradnja potpornog zida, sanacija pokosa i staza – groblje u Rozgi
* Sanacija nerazrstane ceste Ul. Svetog Vida (od Kumrovečke ceste do kbr. 11a)
* Rekonstrukcija Lukavečke ceste izgradnjom nogostupa II. Faza
* Izgradnja biciklističke staze SUTLA ROAD
* Rekonstrukcija Kumrovečke ceste izgradnjom nogostupa 3. faza
* Izgradnja i opremanje dječjeg igrališta u Dubravici k.č.br. 72/8
* Evidentiranje komunalne infrastrukture u katastar i zemljišne knjige
* Sanacija klizišta u ulici Horvatov brijeg
* Rekonstrukcija I. Sutlanske ceste
* Rekonstrukcija III. Sutlanske ceste
* Izgradnja nogostupa na relaciji Rozga Rozganska Ulica) – kraj gornji Dubravički (Ulica Antuna Mihanovića)
* Izgradnja infrastrukture – Poduzetnička zona 2 Vučilčevo-Prosinec
* Sanacija pokosa na dijelu groblja Općine Dubravica izgradnjom potpornog zida i pješačke staze
* Rekonstrukcija i dogradnja vodoopskrbne mreže na području Općine Dubravica
* Rekonstrukcija Kumrovečke ceste-Kotari
* Proširenje kanalizacijske mreže na nerazvrstanim cestama Općine Dubravica
 |
| NOSITELJ:  | Općina Dubravica |
| OČEKIVANI REZULTATI: | Razvijena komunalna, javna i prometna infrastruktura Općine Dubravica – izgrađene prometnice, groblja i mrtvačnice, javne površine i javna rasvjeta. Podignut komunalni standard na području Općine. |
| INDIKATORI | * Broj rekonstruiranih cesta na području Općine Dubravica
* Broj izgrađenih i uređenih dječjih igrališta
* Broj m ² izgrađene javne površine
 |
| PROVEDENO RAZDOBLJE | 2025. – 2029. |

|  |  |
| --- | --- |
| PRIORITET 2. | UNAPRJEĐENJE INFRASTRUKTURE I ZAŠTITE OKOLIŠA |
| MJERA 2.2. | ODRŽAVANJE KOMUNALNIH OBJEKATA I JAVNIH POVRŠINA |
| CILJ MJERE: | Kontinuirano održavati prometnu i komunalnu infrastrukturu te urediti javne zelene površine. |
| AKTIVNOSTI: | * Javna rasvjeta
* Održavanje javnih površina
* Održavanje nerazvrstanih cesta
* Zimsko održavanje
* Groblje, mrtvačnica
* Tekući projekt Pojačano održavanje nerazvrstanih cesta
 |
| NOSITELJ:  | Općina Dubravica |
| OČEKIVANI REZULTATI: | Prometna i komunalna infrastruktura u dobrom stanju – održavane ceste, javna rasvjeta, javne zelene površine, groblja i mrtvačnice. |
| INDIKATORI: | * Broj km održavanih nerazvrstanih cesta
* Održavanje javne površine u m²
 |
| RAZDOBLJE PROVEDBE: | 2025. – 2029. |

|  |  |
| --- | --- |
| PRIORITET 2. | UNAPRJEĐENJE INFRASTRUKTURE I ZAŠTITE OKOLIŠA |
| MJERA 2.3. | KVALITETNO PROSTORNO PLANIRANJE I UNAPRJEĐENJE OBJEKATA U VLASNIŠTVU OPĆINE |
| CILJ MJERE | Prostorno urediti i izgraditi Općinu ulaganjem u održavanje zgrada u vlasništvu Općine i kvalitetnom planiranju prostora na području Općine. |
| AKTIVNOSTI | * Postavljanje i održavanje Božićne rasvjete
* Održavanje općinskih zgrada
* Uređenje autobusnih stajališta
* Izgradnja zgrade prema Programu društveno poticane stanogradnje (program POS-a)
 |
| NOSITELJ | Općina Dubravica |
| OČEKIVANI REZULTATI | Kvalitetno održavane i uređene zgrade i prostori u vlasništvu i na području Općine. |
| INDIKATORI | * Broj održavanih općinskih zgrada
* Broj uređenih autobusnih stajališta
 |
| RAZDOBLJE PROVEDBE | 2025.-2029. |

|  |  |
| --- | --- |
| PRIORITET 2 | UNAPRJEĐENJE INFRASTRUKTURE I ZAŠTITE OKOLIŠA |
| MJERA 2.4. | ODRŽIVA UPORABA PRIRODNIH RESURSA, OČUVANJA I ZAŠTITA PRIRODE I OKOLIŠA |
| CILJ MJERE | Poticanje projekata brige o okolišu i zaštite okoliša na ruralnom području. Podići kvalitetu življenja kroz očuvanje prirodnih resursa.  |
| AKTIVNOSTI | * Sudjelovanje u projektu LAG SAVE – „KAMPANJA NE BUDI LOŠ KORISTI KOŠ“
* Uređenje okoliša javnih zelenih površina
* Uređenje okoliša građevina javne namjene
* Uređenje okoliša kanala oborinske odvodnje
* Održavanje čistoće javnih površina (nogostupi)
* Održavanje botaničkog rezervata i izgradnja ograde – CRET Dubravica
* Razvoj zelene infrastrukture u urbanim područjima
 |
| NOSITELJ | Općina Dubravica |
| OČEKIVANI REZULTATI | Očuvane i održavane javne površine, unaprijeđen sustav gospodarenja otpadom, povećana zaštita okoliša |
| INDIKATORI | * Broj m² održavanih javnih površina
* Broj korisnika kojima je omogućeno odvojeno prikupljanje otpada
 |
| RAZDOBLJE PROVEDBE | 2025. – 2029. |

## **MJERE ZA RAZVOJ LJUDSKIH POTENCIJALA I POBOLJŠANJE KVALITETE ŽIVOTA**

|  |  |
| --- | --- |
| PRIORITET 3. | RAZVOJ LJUDSKIH POTENCIJALA I POBOLJŠANJE KVALITETE ŽIVOTA |
| MJERA 3.1. | OSIGURANJE KAPACITETA ZA RAD U PREDŠKOLSKIM I OSNOVNOŠKOLSKIM USTANOVAMA |
| CILJ MJERE: | Unaprijediti uvjete za kvalitetno obavljanje odgojno – obrazovne djelatnosti na području Općine, zadovoljiti pedagoške standarde, potrebe djece i roditelja, pridonijeti stjecanju novih znanja i vještina |
| AKTIVNOSTI: | * Ulaganje u dječji vrtić – Opremanje dječjih igrališta, uređenja vanjskih terena i okoliša uz DV Dubravica
* Ulaganje u opremu za vrtić
* Adaptacija zgrade vrtića
* Adaptacija poslovnog prostora nove javno – poslovne zgrade za potrebe dječjeg vrtića
* Održavanje zgrade dječjeg vrtića
* Sufinanciranje troškova djece područne škole Dubravica (škola u prirodi, škola plivanja, školsko zvono, sufinanciranje produženog boravka, darovi za sv. Nikolu, športska natjecanja učenika, kapitalna pomoć ua izgradnju tribina i opremanje igrališta područne škole u Dubravici)
 |
| NOSITELJ: | Općina Dubravica |
| OČEKIVANI REZULTATI: | Poboljšana kvaliteta predškolskog i osnovnoškolskog obrazovanja, kvalitetnija ponuda programa za djecu. |
| INDIKATORI: | * Broj djece područne škole Dubravica kojima se sufinanciraju troškovi
 |
| RAZDOBLJE PROVEDBE: | 2025. – 2029.  |

|  |  |
| --- | --- |
| PRIORITET 3 | RAZVOJ LJUDSKIH POTENCIJALA I POBOLJŠANJE KVALITETE ŽIVOTA |
| MJERA 3.2. | OBOGAĆIVANJE I UNAPRJEĐENJE KULTURNOG ŽIVOTA I KULTURNE BAŠTINE |
| CILJ MJERE | Obogatiti i urediti kulturnu infrastrukturu i život stanovnika Općine |
| AKTIVNOSTI | * Manifestacije u kulturi – Obilježavanje dana Općine, Uskrsni sajam, Kotlovinijada i biciklijada
* Tiskanje monografije Općine Dubravica
* Energetska obnova zgrade javnog sektora – STARA ŠKOLA
* Sufinanciranje programa i projekata u kulturi
* Energetska obnova zgrade „Kuća Rožanica“
* Energetska obnova zgrade „Kulturni centar Dubravica“
 |
| NOSITELJ | Općina Dubravica |
| OČEKIVANI REZULTATI | Obogaćena kulturna infrastruktura i život stanovnika Općine. |
| INDIKATORI | * Broj organiziranih kulturnih manifestacija
* Broj uređenih objekata i sakralnih spomenika kulture
* Broj sufinanciranih programa i projekata Udruga u kulturi
 |
| RAZDOBLJE PROVEDBE | 2025. – 2029.  |

|  |  |
| --- | --- |
| PRIORITET 3 | RAZVOJ LJUDSKIH POTENCIJALA I POBOLJŠANJE KVALITETE ŽIVOTA |
| MJERA 3.3. | Razvoj infrastrukture, programa i aktivnosti socijalnih usluga |
| CILJ MJERE | Razvijati nove socijalne usluge u zajednici, kao i održati postojeće, a koje se odnose na usluge usmjerene prema mladima, starim i nemoćnim osobama te svim socijalno ugroženim skupinama. Unaprijediti sustav socijalnih usluga za svakog korisnika i društva u cjelini. |
| AKTIVNOSTI | * Stambeno zbrinjavanje mladih
* Sufinanciranje javnog prijevoza starijim osobama
* Pomoć Crvenom križu
* Pomoć obiteljima
* Pomoć za stradale od elementarnih nepogoda
* Sufinanciranje hitne medicinske pomoći
 |
| NOSITELJ | Općina Dubravica |
| OČEKIVANI REZULTATI | Unaprijeđen sustav socijalne zaštite i poboljšani uvjeti pružanja socijalnih usluga. |
| INDIKATORI | * Broj dodijeljenih donacija socijalno ugroženim obiteljima
* Broj korisnika koji primaju pomoć za trškove stanovanja
 |
| RAZDOBLJE PROVEDBE | 2025. – 2029.  |

|  |  |
| --- | --- |
| PRIORITET 3. | RAZVOJ LJUDSKIH POTENCIJALA I POBOLJŠANJE KVALITETE ŽIVOTA |
| MJERA 3.4. | POBOLJŠANJE UVJETA ZA RAZVOJ ŠPORTA I REKREACIJE |
| CILJ MJERE: | Unaprijediti sportsko-rekreacijsku infrastrukturu i sadržaje na području Općine, doprinijeti unapređenju sportskih aktivnosti lokalnog stanovništva, omogućiti kvalitetno provođenje slobodnog vremena (posebice mladih), osigurati uvjete za zdrav i aktivan život. |
| AKTIVNOSTI: | * Izrada projektne dokumentacije za SPORTSKO-REKREACIJSKI CENTAR DUBRAVICA
* Izgradnja „Sportsko rekreacijskog centra Dubravica“
 |
| NOSITELJ: | Općina Dubravica |
| OČEKIVANI REZULTATI: | Izrađena projektno tehnička dokumentacija za projekt izgradnje „Sportsko rekreacijskog centra Dubravica“ |
| INDIKATORI: | * Broj sportskih igrališta na području općine Dubravica
 |
| RAZDOBLJE PROVEDBE: | 2025. – 2029.  |

|  |  |
| --- | --- |
| PRIORITET 3. | RAZVOJ LJUDSKIH POTENCIJALA I POBOLJŠANJE KVALITETE ŽIVOTA |
| MJERA 3.5. | JAČANJE ORGANIZACIJE CIVILNOG DRUŠTVA I AKTIVNO UKLJUČIVANJE U RJEŠAVANJE RAZVOJNIH PROBLEMA |
| CILJ MJERE: | Jačanje struktura civilnog društva te kapaciteta organizacija civilnog društva. Civilno društvo doprinosi razvoju građanskog sektora te razvoju zajednice u svim sektorima. Svojim djelovanjem organizacije civilnog društva mogu doprinijeti rješavanju problema u lokalnom okruženju u sektoru mladih, djece, socijalne skrbi, ekologije, kulture, zaštite socijalno osjetljivih skupina u društvu te kroz neformalne edukacije promovirati cjeloživotno učenje. Potrebno je udruge uključiti u sustave odlučivanja, što doprinosi povećanju kvalitete, transparentnosti i otvorenosti Općine i društva općenito. |
| AKTIVNOSTI: | * Potpore udrugama za razvoj civilnog društva
 |
| NOSITELJ: | Općina Dubravica |
| OČEKIVANI REZULTATI: | Ojačana sposobnost i uloga organizacija civilnog društva. |
| INDIKATORI: | * Broj udruga koje dobivaju financijsku potporu općine
 |
| RAZDOBLJE PROVEDBE: | 2025. – 2029.  |

# **DOPRINOS MJERA CILJEVIMA UN – OVOG PROGRAMA ZA ODRŽIVI RAZVOJ DO 2030. GODINE**

U ovome poglavlju prikazan je doprinos mjera ciljevima iz Programa UN-a za održivi razvoj do 2030. godine (SDG).

|  |  |  |  |
| --- | --- | --- | --- |
| NAZIV MJERE | DOPRINOS MJERE ZELENOJ TRANZICIJI  | DOPRINOS MJERE DIGITALNIJ TRANSFORMACIJI | DOPRINOS CILJU UN – ovog PROGRAMA ZA ODRŽIVI RAZVOJ DO 2030. GODINE |
| 1. Mjera: Poboljšanje konkurentnosti gospodarskog sektora
 | **NE** | **DA** | **SDG 8****Dostojanstven rad i gospodarski rast**Doprinos SDG-u 8: Ovom mjerom Općina Dubravica želi promicati ravnomjeran , uključiv i gospodarski rast kroz davanje poticaja poljoprivrednicima i poduzetnicima s područja Općine, te poticati zapošljavanje.  |
| 1. Mjera: Izgradnja komunalne i prometne infrastrukture i standarda
 | **NE** | **DA** | **SDG 9****Industrija, inovacije i infrastruktura**Doprinos SDG-u 9: Ovom mjerom Općina Dubravica želi kontinuirano održavati i unaprjeđivati prometnu i komunalnu infrastrukturu te tako utjecati na ravnomjeran razvoj cijele Županije. Također, cilj je osigurati veću sigurnost u prometu i povećati kvalitetu života stanovnika.  |
| 1. Mjera: Održavanje komunalnih objekata i javnih površina
 | **DA** | **NE** | **SDG 6 Čista voda i dobri sanitarni uvjeti**Doprinos SDG-u 6: Ovom mjerom Općina Dubravica želi kroz izgradnju sustava vodoopskrbe i izgradnje sustava odvodnje i pročišćavanja komunalnih i industrijskih voda unaprijediti, očuvati i održivo koristiti vodne resurse, postići gospodarski opravdani stupanj zaštite stanovništva i materijalnih sredstava.**SDG 9 Industrija, inovacije i infrastruktura**Doprinos SDG-u 9: Ovom mjerom Općina Dubravica želi unaprijediti prometnu i komunalnu infrastrukturu na svome području. |
| 1. Mjera: Kvalitetno prostorno planiranje i unaprjeđenje objekata u vlasništvu Općine
 | **N/P** | **N/P** | **SDG 11 Održivi gradovi i zajednice**Doprinos SDG-u 11: Ovom mjerom Općina želi unaprijediti uključivu i održivu urbanizaciju i kapacitete za participativno, integrirano i održivo planiranje i upravljanje naseljima. |
| 1. Mjera: Održiva uporaba prirodnih resursa, očuvanja i zaštite prirode i okoliša
 | **DA** | **N/P** | **SDG 15 Život na kopnu**Doprinos SFG-U 15: Ovom mjerom Općina Dubtavica želi povećati ekološku svijest građana, smanjiti otpad u javnim prostorima, ojačati lokalnu zajednicu, educirati mlade generacije te stvoriti temelje za ekološki osviještenu budućnost. |
| 1. Mjera: Osiguranje kapaciteta za rad u predškolskim i osnovnoškolskim ustanovama
 | **N/P** | **DA** | **SDG 4 Kvalitetno obrazovanje**Doprinos SDG-u 4: Ovom mjerom Općina Dubravica želi unaprijediti odgojno-obrazovnu infrastrukturu i kvalitetu rada odgojno-obrazovnih institucija kako bi bile u mogućnosti zadovoljiti pedagoške standarde, odgovoriti potrebama djeteta, pridonijeti stjecanju novih znanja i vještina te promjenama na tržištu rada. |
| 1. Mjera: Obogaćivanje i unaprjeđenje kulturnog života i kulturne baštine
 | **N/P** | **DA** | **SDG 11 Održivi gradovi i zajednice**Doprinos SDG-u 11: Ovom mjerom Općina želi zaštititi, njegovati i obnoviti kulturnu i prirodnu baštinu. |
| 1. Mjera: Razvoj infrastrukture, programa i aktivnosti socijlnih usluga
 | **DA** | **N/P** | **SDG 3 Zajednica i dobrobit ljudi**Doprinos SDG-u 3: Općina Dubravica ovom mjerom želi osigurati veću dostupnost i kvalitetu zdravstvenih i socijalnih usluga. |
| 1. Mjera: Poboljšanje uvjeta za razvoj športa i rekreacije
 | **N/P** | **N/P** | **SDG 11 Održivi gradovi i zajednice**Doprinos SDG-u 11: Ovom mjerom Općina Dubravica želi unaprijediti infrastrukturne uvjete za sport i rekreaciju građana kao i turista te ponuditi kvalitetan sportsko-rekreativan sadržaj te osigurati najmlađim stanovnicima Općine adekvatne uvjete te kvalitetna i sigurna mjesta za igru i druženje. |
| 1. Mjera: Jačanje organizacije civilnog društva i aktivno uključivanje u rješavanje razvojnih problema
 | **N/P** | **N/P** | **N/P**  |

# **OKVIR ZA PRAĆENJE I IZVJEŠTAVANJE O PROVEDBU PROGRAMA**

Praćenje i izvještavanje o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave je dio procesa strateškog planiranja.

Praćenje provedbe akata strateškog planiranja je proces prikupljanja, analize i usporedbe pokazatelja kojima se sustavno prati uspješnost provedbe ciljeva i mjera akata strateškog planiranja. Izvještavanje o provedbi akata strateškog planiranja je proces pružanja pravovremenih i relevantnih informacija ključnim nositeljima strateškog planiranja na nacionalnoj razini i razini lokalne i područne (regionalne) samouprave te široj javnosti o statusu provedbe akata strateškog planiranja. Praćenje i izvještavanje temelji se na načelima strateškog planiranja i upravljanja razvojem iz Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17;151/22).

Sukladno Zakonu koordinatori za strateško planiranje središnjih tijela državne uprave te regionalni i lokalni koordinatori odgovorni su za praćenje i izvještavanje o provedbi akata strateškog planiranja te su dužni prikupljati i unositi pokazetelje o provedbi akata strateškog planiranja u Informacijski sustav za strateško planiranje i upravljanje razvojem.

Praćenje i izvješćavanje o provedbi akata strateškog planiranja od značaja za Općinu sastavni je dio procesa strateškog planiranja i definirano je Pravilnikom o strateškom planiranju. Praćenje provedbe akata strateškog planiranja obuhvaća proces prikupljanja, analize i usporedbe pokazatelja kojima se sustavno prati uspješnost provedbe ciljeva i mjera akata strateškog planiranja. Izvješćivanje o provedbi akata strateškog planiranja je proces pružanja pravovremenih i relevantnih informacija ključnim nositeljima strateškog planiranja na razini Općine te široj javnosti o statusu provedbe akata strateškog planiranja.

Ciljevi praćenja i izvejšćivanja su sljedeći:

* Sustavno praćenje uspješnosti provedbe ciljeva i mjera akata strateškog planiranja
* Učinkovito upravljanje provedbom akata strateškog planiranja i kontinuirano unapređivanje politike korištenjem rezultata praćenja i izvješćivanja
* Pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akata strateškog planiranja kroz analizu učinka, ishoda i rezultata provedenih ciljeva i mjera
* Utvrđivanje nenamjernih pozitivnih i negativnih posljedica provedbe akata strateškog planiranja
* Povezivanje politike, programa, prioriteta, mjera i razvojnih projekata i osiguranje transparentnosti i odgovornosti za korištenje javnih sredstava i izvješćavanje javnosti o učincima potrošnje javnih sredstava.

Koordinator za strateško planiranje definirao je relevantne, mjerljive, jasne pokazatelje praćenja i vrednovanje provedbe Provedbenog programa (ostvarivanje mjera i projekata, sposobnost nositelja da upravlja projektom i dr.) isti služe kao temelj za ocjenu provedbe u određenom trenutku odnosno usporedbu ciljnih i ostvarenih pokazatelja uspješnosti (pokazatelji rezultata i ishoda).

Godišnje izvješće o provedbi provedbenog programa jedinice lokalne samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata, koje izvršno tijelo jedinice lokalne samouprave, u suradnji s nadležnim regionalnim odnosno lokalnim koordinatorom, izrađuje u skladu s Uputama za izradu godišnjeg izvješća o provedbi provedbenog programa jedinica lokalne i područne (regionalne) samouprave i javno objavljuje.

Godišnje izvješće o provedbi provedbenih programa podnosi se do 15. veljače tekuće godine za prethodnu godinu. Obveznik izrade godišnjeg izvješća o provedbi provedbenih programa jedinice lokalne samouprave je lokalni koordinator. Jedinica lokalne samouprave izvješćuje putem lokalnog koordinatora jednom godišnje regionalnog koordinatora i Koordinacijsko tijelo (središnje tijelo državne uprave nadležno za poslove regionalnog razvoja i fondova EU).

**Prilog 1. Terminski plan provedbe mjera i okvir za praćenje**

Xls Tablica.